1. Tell Me the Story of Jesus Kabibiag ni Jesu-Cristo Isalaysaymo caniac- Sarita a kasam-itan Iti pusoc isurat. Idi ni Jesus naypasngay Anganghel kinantada, "Dayaw 'ti Dios 'diay cangatoan Ken talna iti daga." Kabibiag ni Jesu-Cristo Isalaysaymo caniac- Sarita a kasam-itan Iti pusoc isurat. Idi Isu nagayunar Nga is-isu 'diay let-ang, Linasatna ti sulisog Ket inna nagballigian. Iwarnac ti aramidna, Panagbannog ken liday; Ni Jesu-Cristo naumsi Ken naidadanes pay. Idi Isu inlansa da, Ti tuoc inibtorna. Saoem ti pannacatayna Ken ti panagungarna. Silalawag a makitac, Nasudi nga ayatna; Gapu caniac nagsagaba- Sumurotac Kencuana. tune→ (English 1)
2. Jesus Now and Jesus Ever Ni Jesus laeng ti damag Nga intay isalaysay; Isu la ti itandudo, Canayon matmatantay. Ni Jesus a cancanayon Ti icancantatayo; Isut' Manangisalacan Ken Ari nga umayto. Ni Jesus la ti Mannubbot- Basoltay binaclayna; Kinalinteg ken pigsatay Agtaudda Kencuana. Ni Jesus laeng ti bileg 'Ti sipapakumbaba; Ditay agbuteng, agduadua Ta parabur itdenna. Ni Jesus laeng ti Apo- Kencuana agtulnogtay; Agpasaclaw, agservitay A pudno ti pusotay. tune→ (English 10)
3. More About Jesus O maammoac nga ad-adda Ni Jesus ken ti ayatna; Ti naruay a paraburna Innac coma ipakita. Ad-adda pay coma Nga innac makita Ni Jesus ken ti ayatna Ken panangisalacanna. O masursuroc pay coma Ti nasantoan a panggepna- Isuro ti Espiritu Ti maipapan ken Cristo. Daytoy pannakicadcaddua Ken Jesus ad-adda coma, Ket imdengac ti timecna Ken pagtalcac ti saona. Makitac pay nga ad-adda Ni Jesus iti tronona, Ken iti iyuumayna A cas Principe ti cappia. tune→ (English 2)
4. Speak to My Soul Agsaoca cad, Apo, Ket innac imdengan 'Yarasaasmo caniac, "Dicanto baybay-an." Lucatam cad toy pusoc Ket dumngegac Kenca Tapno siraragsacac Nga agdayaw Kenca. Iti naalumamay Ibagam cad ita, "Sica ket agballigi Ken agwayawaya." a a a Inaldaw-aldaw, Jesus, O caasiannac man, Ket ipangngegmo caniac, "Dicanto baybay-an." Iti dalanmo, Apo, Antabayannacam; Ti napudno a ragsac Ket innacam iccan. Bayat ti panagbiagmi, Idatonmi Kenca Sibubukel a biagmi Ingganat umayca. Saoem ti pagayatam A cas idi damo, Ket dagiti rebbengec Inca cad isuro. Innac ngarud tungpalen Amin a bilinmo Tapno maidayawca Babaen ti biagco. tune→ (English 231)
5. We Love the Perfect Way Patgentay ti dalan ti Dios A nagnaan ngad ni Jesus; Datayo ket agpagpagna Agturong iti taengna. Nasaracantay ken Jesus Dalan a mapan iti Dios, Ket ditay coma sumina Bayat ti biag it-itedna. Mangmangngegtay ti timecna, Paidalantay Kencuana; Ket idiay pagtaenganna Agnanayon ti inana. Manangngaasi ti Diostay; Idi nasipngetantay pay Ti biagtay linawaganna- Agdaydayawtay Kencuana. Ti tackiagna ket napigsa; Ditay ngad agbuteng coma, Ta innatay salacniban Agingganat panungpalan. tune→ (English 32)
6. Was It For Me? Siac la aya ti gapuna Ni Jesu-Cristo bimmaba, Ket langit pinanawanna Tapno siac isalacanna? Wen, siac ngarud ti gapuna A ni Jesus nagsagaba. Nacascasdaaw nga ayat! Isu natay gapu caniac. Inted ti anghel ti damag A ni Jesus naiyanac; Siac ngad aya ti gapuna Pinanggep daytoy ni Ama? Nasged panagcararagna, Basbasolco binaclayna; Siac ngad aya ti gapuna Ti tuoc ket inibtorna? Ni Jesus ket inlansada, Imbucbocna ti darana; Siac ngad aya ti gapuna A ni patay linac-amna? tune→ (English 8)
7. Sitting At The Feet of Jesus Iti saca'nan ni Jesus Ket situtugawtayo; Sidududog ti pusotay Bayat dumdumngegtayo Cadagiti sasaona A macaited rago, Ket mapno ti pusotayo Ti ayat cas ken Cristo; Ket mapno ti pusotayo Ti ayat cas ken Cristo. Masapul iti inaldaw Iti intay pannagna, Itden ken Jesus ti tiempo Ket dumngegtay Kencuana; Nabileg iti dangadang, Puso ket mapabaro, Iti kinamapagtalcan Ket agballigitayo; Iti kinamapagtalcan Ket agballigitayo. Agtulnogtay kenni Jesus Ket Isu maay-ayo: Punnoennatay ti parabur Ken Espiritu Santo; Mangngegtayo ti timecna A siaalumamay; Adda pudno a bendicion No Isu ket cadduatay; Adda pudno a bendicion No Isu ket cadduatay. tune→ (English 61)
8. God's Word Is So Pure Sao ti Dios napateg ken nadalus; Balacadna ay-ayatec- Silaw iti sacac ken 'ti dalanco, Agnanayon a surotec. Naim-imbag ngem pirac ken balitoc, Ken batbato a napateg, Ti agtugaw iti saclang ti Apo Tapno Kencuana agdengngeg. Macaparag-o ti dalan ti Apo No biagco iturayanna; Ti saona ket espiritu ken biag- Nagsam-it itoy cararua. Denggec, tungpalec ti bilin ti Ari, Ket mawayawayaannac; Dagiti saona salimetmetac, Ket Kencuana agdayawac. Apo, toy pusoc pabilgem cad Kenca; Lintegmo ti pagragsacac. Ti saom ipamatmatmo cad caniac- Daytoy ti imutectecac. tune→ (English 29)
9. We Have Found Him Dacay amin a mangsapsapul Kenni Jesus nga Ari, Makipagragsaccay cadacam; Isu nasaracanmi. O, nasaracanmi ni Cristo! Ket ita siraragsaccami; Isu ti damag dagiti mammadto- Ari dagiti ari. Dacay a mawaw ken mabisin Iti nabiag a Sao, Ken dacay nga agpadpadaan, Makipagragsaccayo. Isu a nanursuro idi Agtaeng iti tao; Iti kinapacumbabana As-asitgannacayo. "O, nasaracanmi ni Cristo!"- Daytoy iracuracyo Inggat dagiti agsapsapul, Talna magun-oddanto. tune→ (English 30)
10. Incline Your Ear Umaycay ket denggenyo Ti timec ni Cristo. Ti ruangan ket silulucat, Itan, sumreccayo. Incay ipangag Panangayabna, Ta iti di mabayag Ruangan ket recpanna. Iti ayan ti ubbog Ur-urayennacay; Ni Jesus, pudno a gayyem Ket dinto mangpaay. Inana ken ayatna Macapnec a pudno; Biag ni Jesus ti mangpunno Iti cararuayo. Innacay pacawanen Iti basbasolyo; Natay Isu 'diay Calvaryo Gapu cadacayo. tune→ (English 155)
11. I've A Friend Adda Gayyemco a naayat, It-itedna ti casapulac; Ket iti pacadadaelan Ilisina daytoy cararuac. Degdegam cad ti ayatco, Patgec unay ti pannakigayyemmo; Iti lubong panecnecac Nga agnanayon cucuanac. Wen, gapu Kencuana pinilic Ti sumurot iti dalanna; Manipud iti basbasolco Toy pusoc ket ug-ugasanna. Daytoy Gayyemco a naayat Ket pumatpateg ngarud caniac. Kencuana amin italecco; Agnanayon Isu ti cucuac. tune→ (English 75)
12. If All Things Were Mine No matagicuac amin a banag Ket awan ti Mannubbot caniac, Dagiti banbanag nga aglabas Macaliwliwa aya caniac? Uray no innac macupicupan Ti naylubongan a ragrago, Dida pumadpad iti panagbiag A pinunno ni Jesu-Cristo. Biagco ket anian a nagladingit No ti Mannubbot awan caniac; Ket iti tengnga ti kinasipnget Agmaymaysaac a lumasat! No agbiagac nga awan Mannubbot Ania ngata ti gun-odecto? Awan namnama daytoy cararuac- Agnanayon a madusanto. Ken Jesus naan-anay ti rag-o- Ti malmalday liwliwaenna; Ti managbasol pacawanenna; Nasugatan paimbagenna. No ni Cristo la ti adda caniac Uray pay awan ti sanicuac; Adda kinawadwad kenni Jesus, Ket Kencuana sipepennecac. tune→ (English 49)
13. Who Is He The King of Kings? Sinnot' Ari ti amin A mangted ti namnama? Iti ipapatayna Cararuam inispalna. Ti mayat agtaengda 'Diay langit a cadduana. Sinno ti agmulmula, Dita pusom itatta, Ti sibibiag a sao A mangted ti biag kenca? No Isu ti agari, Cucuamto ti balligi. Sinnot' Ari 'ti tao Nga inwacsi ti lubong? Ti silaw ken namnama Itedna a canayon. Talna ken pagarianna Ket iyas-asidegna. Ni Jesus ngad ti Ari, Isu awatem ita; Ti pusom ti tronona, Ket iturayannaca Tapno 'ti pagarianna Ket macapagtaengca. tune→ (English 55)
14. There Is a Kingdom Adda pagarian, a saanto a lumbes, Ti kinalinteg, ti rag-o ken talna; Ti kinaimnasna dinto manasanas- Daytoy a pagarian asideg kenca. Daydiay agar-ari bendicionannaca; Kencuana agtulnog, agdaydayawca. Adda Ari iti daytoy a pagarian; 'Ta pusom cayatna a pagturayan; Isu maicari ken napno ti sirib. Ti pannacabalin innaca iccan. Ita, ti Ari agsapsapul ti trono Tapno inna punnoen ti paraburna; Dayta pusom ket isu daytoy a trono- Ipangagmo ngarud ti ararawna. tune→ (English 51)
15. Sow the Word Sao ni Jesus pudno, nasantoan- Casla ti bin-i ket imulam; Isalaysaymo damagna caniac Tapno agbiag ngad daytoy cararuac. O imulam ti saona- Macaited biag itoy cararua. O siaanusca nga agmula Ti napateg a sasaona; Ibagam caniac damag ni Jesus, Ket agbalinac nga anac ti Dios. Ti Evangelio inca iwarnac Tapno mawaya-wayaanac; Innac ngad pilien ni Jesu-Cristo Tapno agari itoy a puso. tune→ (English 62)
16. God's Salvation Ti Dios canayon nga isalacanna Ti tao manipud iti basolna; Awan sabali nga idiaydiayana: Ti biag ni Jesus ket makita kenca. Ti panangisalacan ti Dios, Ket agtaeng kenca ni Jesus; Ti Apo ipaduyacyacmo Babaen iti saom ken 'ti biagmo. Ipagpagarup dagiti dadduma No nasingpetda, langit maragpatda, Ngem ti biag a di binaliwan ti Dios Dinto makipagtaeng kenni Jesus. Gayyem, no dayta pusom ket napudno, Aramidem ngad nga Apom ni Cristo; Di agbuteng awitem ti naganna- Pigsa itdenna no agpasaclawca. tune→ (English 35)
17. Follow Me "Sumurotca Caniac," Awis ni Jesus caniac, "Kibinen ken idalanca- Agbalin nga ama kenca No la ket surotennac." "Sumurotca Caniac; Magun-odmot' inanac. Pannacapnec, kinabacnang Itedco a di makedngan No la ket surotennac." "Sumurotca Caniac, Ket coma ipangagnac; Ti immulam ket apitem, Anianto ngad ti awatem? Anacco, surotennac." Sumurotac Kenca- Casano nga idianca? Sinapul ken sinubbotnac, Ken siac ti inca inawat; O Jesus, surotenca. tune→ (English 84)
18. Yesterday, Today, Forever O, nagsam-iten ti damag ti Evangelio: Ni Jesus di agbalbaliw uray caano; Dagiti managbasol ket ay-ayatenna; Dagiti lumlumdaang ket liwliwaenna! Ti amin agbalbaliw malacsid ti Apo; Idi calman, ita, agnanayon ni Cristo. Ti Gayyem ti managbasol sapulennaca- Umasidegca Kencuana, agdaydayawca; Dinacanto ocomen, basolmo panawam; Awatem idiaydiayana a pammacawan. Ti nagna idiay baybay bayat agbagbagio, Mamagtalna cadagiti puspusotayo; Ti nagcararag a nasged 'diay Minuyongan, Makipagricna cadatay a marigatan. tune→ (English 16)
19. Abundant Life Nagadu dagiti malmalday Gapu 'ti basol a naruay; Ti agpasaclaw kenni Cristo Ket lac-amenna ti rag-o. Agnanayon a biag- Ni Jesus ti paggapuanna; Wen, nawadwad a biag- Magun-od laeng Kencuana. Apay nga inca agbacbaclay Liday ken pannacapaay? Dayta pusom luc'tam Kencuana, Ket ti biag itdenna kenca. Ragragsac ti basol panawam; Ti dalanna ket pagnaam. Iti Puon ti biag mapanca, Ket agservica Kencuana. tune→ (English 48)
20. Come, Follow Me Ti Mannubbot umaw-awag, "Umayca, surotennac- Gapu kenca nagibtorac Ken intedco daytoy biag. Ammoc nacapuy ti lasag, Susuot innac linasat- Iti nam-ay wenno rigat, Umayca, surotennac." "Iti basol dalusanca- Umayca, surotennac; Iti dakes luc-atanca- Umayca, surotennac. Siac ngad ti inca pagtalcan; Ti naglabas ket lipatam- Punasec dagiti luluam; Umayca, surotennac." "Ti amin a pagdanagam Ket itaclinmo Caniac; Pacadagsenam awitec- Umayca, surotennac. Ket iti amin a biagmo Siac ngad ti Dios ken Bagnosmo, Ket magun-odmo ti rag-o- Umayca, surotennac." tune→ (English 82)
21. Jesus is Passing This Way Adda cad maysa a puso Pammacawan cayatna? Inca timuden ti damag- Adtoy ni Jesus ita. Lumablabas ni Jesus Ditoy ita; Lumablabas ni Jesus, Lumablabas itatta. Adda cad maysa a puso A napnoan ti dadagsen? Ni Jesus umar-araraw- Isu inca awaten. Adda cad maysa a puso Cayatna ti inana? Agsadagca kenni Jesus- Sagrapem ti liwliwa. Umayca iti Mannubbot- Nanamem ti ayatna; Umasidegca 'ti ruangan Agturong 'diay taengna. tune→ (English 86)
22. Jesus Alone Can Save Me Sadinot' pagcamangac No adda ti bagio, Ken ti pacasaracac Ti talna a pudno? Ni Jesu-Cristo laeng: Manangisalacanco, Natibker a camangco, Ken talnac a pudno. Nangngegco ti awagna, "O Caniac umayca Tapno iti ayatco Ket aginanaca." Macapadagsen caniac Ti aw-awit ti biag; Nasam-it ti cunana, "Itaclinmo Caniac." Agtuloyac a magna Cacuyog ni Jesus Inggat macadanonac Iti taeng ti Dios. tune→ (English 153)
23. Do Not Fear To Follow Jesus Saancayo nga agamac A sumurot ken Cristo, Ta Isu ti mangidalan Iti amin a biagyo. Saancayo nga agamac A sumurot ken Cristo, Ta inton malpas ti lumba, Gongona masagrapyo. Saancayo a mabannog Nga agawit ti cruzyo; Uray nabara ti suot, Pagballigiennacayto. Saancayo nga agsanud; Sumurotcay Kencuana. Ti makicaddua ken Jesus, Magun-odna ti gloria. Agtaray a siaanus Tapno magun-odanyo Balangat a di agrupsa Nga itedto ni Cristo. tune→ (English 80)
24. Have You Any Room for Jesus? Adda ngata ti pagyanan Ni Jesus dita biagmo? Umaw-awag, mangnamnama- Pastrekem cad ti Apo? Ti managayat nga Ari Adda cad pagyananna? Ipangagmo ti timecna Ket pastrekem itatta. Adda lugar iti pusom Dagiti aramidmo Ngem awan la ti pagyanan A maypaay ken Cristo. Isu naylansa iti cruz Tapno maysalacanca; Pastrekem cad dita pusom Ti natay gapu kenca? Adda ngata tiempom ita Nga agpaay ken Jesus, Bayat umaw-awag kenca A siaasi ti Dios? Ni Jesus awatem coma; Tungpalem ti saona. Pusom lucatam Kencuana Tapno sumrec itatta. tune→ (English 139)
25. Give Me Jesus Cuam laeng daytoy a lubong- Ni Jesus ti cayatco; Ti lubong manangallilaw, Ngem ni Cristo napudno. Nagsam-it a panunoten Nasudi nga ayatna Ta daytoy dinto agcupas Iti awan inggana! Cuam laeng daytoy a lubong- Ni Jesus ti cayatco; Isu ti liwliwa caniac Iti tengnga ti bagio. Iti panagdalyasatco Bayat adda pay toy biag, Silawna ket agnanayon Mangmangted lawag caniac. Cuam laeng daytoy a lubong- Ni Jesus ti cayatco; Iti cruzna ti namnamac Ken ti idaydayawco. Ket agtulnogac Kencuana Inggat innac makita A rupan-rupa ni Cristo Iti kinadayagna. tune→ (English 146)
26. Jesus With You No cayatmo a cacuyog Ni Jesus iti biagmo, Masapul ipasaclawmo 'Ta pusom kenni Cristo. Timudem ti Apo Ta aw-awagannaca, Surotem ni Jesus Bayat biag adda kenca. Lucatam ita 'ta pusom; Awatem ti saona; Lucatannanto ti langit A maipaay kenca. No irikepmo 'ta pusom, Supringem ti saona, Masaracamto ti langit A siririkep kenca. Awatem ita ni Cristo, Ket pacawanennaca; Agpasaclawca Kencuana Ket maay-ayo kenca. tune→ (English 157)
27. Oh, the Love That Sought Me Iti asi, ni Jesus, Ket sinapsapulnac; Iti uneg ti arban, Isut' nangyeg caniac; Dagiti anghel nagragsac Idi a nasaracannac. O, anian nga ayat A nangsapul caniac! O, naindaclan a parabur, Iti arban, ket inturongnac! Darana imbucbocna Idi nailansa- Daytoy ti pammanecnec Ti panagayatna. Aniat' nakitana caniac Nga inibtorna ti rigat? Ti horas aglablabas, Addan ti inana; Ket innac ur-urayen Baro nga agsapa, Inton siac ket awaganna Nga agtaeng 'ti dennana. tune→ (English 23)
28. I Hear Him Call Ti tarigagay toy puso, Sumurotac iti Apo. Ti awagna mangmangngegac; Siraragsac, agtulnogac. Awag ti Dios mangmangngegac, Ket dalanco paglicudac; Magnaac iti dalanna, Ket sumurotac Kencuana. Uray lubong uyawennac, Ni Jesus liwliwaennac; Ket badangannac a magna Inggat innac aginana. Babaen iti datonna, Naaddaanac namnama. Ti tarigagay toy puso: Idaton toy biag ken Cristo. Nupay amin busorendac, Iti Dios sitatalgedac; Mapagtalcan ti saona- Adda balligi Kencuana. tune→ (English 77)
29. God In Tender Love Ti Dios imbaonna ti Anacna Tapno subbotennaca; Ni Jesus awatem dita pusom- Wayawayaannaca. Siaanus unay ni Jesus, Agpadpadaan kenca; Sigagagar unay a mangtagicua 'Ti biag ken pusom ita. Itedna kenca biag ken namnama A saan nga agrupsa; Awan ti maallilaw Kencuana Ta pudno ti carina. Dica recpan ti pusom ken Jesus A natay gapu kenca; Inna imparucpoc ti darana Tapno subbotennaca. Makicappiaca ngarud ken Jesus- Nagtuoc gapu kenca; Isu awatem ket magun-odmo Ti talna ken ragsacna. tune→ (English 134)
30. Satisfied Idi pay nga agsapsapul Toy mawaw a cararuac Ti danum a mangted bang-ar Ken pannacapnec caniac. O, nasaracac ni Cristo, Toy pusoc pinennecna! Isu ti nangsubbot caniac Babaen 'ti darana. Ditoy lubong pinadasco Ti amin a banbanag, Ngem awan ti nacapennec 'Ti mawaw a cararuac. Napanglawac, sinapulco, Sanicua ditoy daga, Ngem amin a naurnongco Ladingit ti intedda. Ubbog ti danum a nabiag, Tinapay ti cararuac, Ken gameng a di agrupsa- Castoy ni Jesus caniac. tune→ (English 45)
31. Is There No One To Help Us? Adda agalla-alla Iti casipngetan, Ti lawag ken liwliwa Tartarigagayan; Iti pannacapaay Awan ti liwliwa- Castat' awanan Cristo, Awan Mangliwliwa. Awan cad tumultulong Ken mangan-antabay? Awan makipagricna 'Ti biag a naliday? No puso nasugatan Gapu 'ti dangadang, Adda cad pagcamangan, Adda cad asitgan? Adda ngad agur-uray Kenca, mangsaranay Cadagiti awitmo Ken amin a liday; Maysa a mapagtalcan, Mapangnamnamaan A cas cabsat ken gayyem, Inca pagcamangan. Apay dica talawan Ti sipnget ken let-ang? Apay ti ladingitmo Ket dica panawan? Ti Silaw ket surotem, Ur-urayennaca; Isu ket sigagagar A mangsacruy kenca. tune→ (English 68)
32. Distant Land of Famine Tawidco dinadaelco, Nadagsen ti basolco; Nagpait a panunoten Daytoy kinapanglawco! Napaay, awan namnamac, Gapuna agsubliac, A cas maysa nga adipen, Iti balay ni Amac. Basolco a di mabilang Amin pinacawannan; Anacnac a nayaw-awan Nga inna kinaasian. Uray nagadayoac pay, Ni Amac sinabatnac; Inawat, pinacawannac Uray managbasolac. Innac kinuna Kencuana, "Dakes ti panagbiagco Saanac a maicarin A managan anacmo." Saanna nga incancano Basbasolco Kencuana; Siraragsac, inawatnac Iti pagtaenganna. Kinabacnang iniccannac, Ket kinawesannac pay Ken nanganac a cadduana- Ti rag-oc dackel unay. tune→ (English 117)
33. Nothing Matters But Salvation Ti Dios aw-awisennaca Iti biag a nadiosan; Umasideg ket awatem Ti pannacaysalacan. Awan ti napatpateg pay Ngem pannacaysalacan, Ita ken 'ti mapasungad, Ken uray caanoman. Denggem dagiti mammadto 'Ti panamagbagada; Bayat asideg pay ti Dios, Kencuana umawagca. Dawatem ti pammacawan Ket daytoy maawatmo; Ken Cristo awan pannusa- Isu la ti camangmo. Ti Dios aw-awisennaca; Umasidegca ita. Ti cawes ti kinalinteg Ket ipaayna kenca. tune→ (English 37)
34. He's the One Adda aya ti tumulong No marigrigatantay Ken no ti pusotay ket nasugatan? Ket sinno ti mangipaay Iti casapulantay Maygapu iti ayatna cadatay? Wen adda, ni Jesus- Awan ti maipadis ken Jesus! No adda marigatan Wenno madagsenan, Sidadaan a tumulong ni Jesus. Adda aya ti tumulong Ken mangited ti talna Iti managbasol a sililiday? Sinno ti mangiparucpoc, Napateg a darana Tapno mapunas dagiti basoltay? Adda aya ti tumulong Ken mangsacruy cadatay Intono sumangotay kenni patay? Sinnot' manglawag cadatay, Mangpucaw 'ti butengtay Inggana 'diay langit ket macagtengtay? tune→ (English 47)
35. Hear the Voice of Jesus Ni Jesus ket umaw-awag, Imdengam coma; Isu natay 'diay Calvaryo Agpaay kenca. Denggem, denggem, Timec ni Cristo; Ipasaclawmo Kencuana, Pusom ken biagmo. Ubbog ti ragsac ti lubong Ti imminumam, Ngem ti rigat ken ladingit Inca linac-am. Ni Jesus a mapagtalcan Supringem aya? Isu ti pudno a gayyem- Saluadannaca. Agpasaclawca ken Jesus Basol panawam; Isut' agtaeng 'ti biagmo Ken mangidalan. tune→ (English 127)
36. My Heart Was Sad Naladingitac idi, Awan ti inanac; Nagnaac iti sipnget, Nagalla-allaac; Adipennac ti basol, Awan wayawayac; Sinapulco ti Apo Ket linuc-atannac. Ragsacco nagdanunan Ta dimteng ti Apo; Basolco pinunasna, Talna nagun-odco. Biniruccot' gamgameng Agraman ragragsac, Ngem ti pannacapaay Ti intedda caniac. Awananac namnama Ken rag-o iti biag Ta ladingit ken rigat Ti natda la caniac. Kinasipnget limmanlan; Awan ti namnamac Idin, ni Jesus dimteng, Timecna nangngegac. Iti naalumamay, Daytoy kinunana: "Basolmo binaclayco Tapno subbotenca." tune→ (English 107)
37. Jesus is Still the Same Ni Jesus 'di ugma, Isu met la ita, Agnanayon; Napanglaw, naemma, Ken napacumbaba, Imbaon ti Ama Ditoy lubong. "Agarica Cristo Iti daytoy biagco- Adtoy cucuam; Tulongannac coma Agpasaclaw Kenca, Ket tungpalec ita Pagayatam." Ti aldaw umayto Ti buyot ni Cristo Agtacderda Iti sangoananna, Ket icancantada Ti panangsubbotna Cadacuada. tune→ (English 11)
38. Time Is Passing Panawen ket lumablabas- Daytoy apagcanito; Gundawayam ti aldawmo Ta sica manungpalto. Ababa laeng daytoy biag, Dinto agsubli manen; Iti sanicua ti lubong, Pigsam dimo rariten. Gumatangca ti balitoc Ken ti cawes a puraw; Parparmata, silalawag- Magnaca nga inaldaw. Panawen napartac unay- Awan ti macalapped; Aniniwan mangpacdaar Um-umayen ti sipnget. Inca ngarud gundawayan Tiempo nga adda kenca; Sapulem pudno a gameng A saan nga agrupsa. Cayat ti Dios mayaspingca Ken Jesus nga Anacna; Isu dimo paldaangen Ken lapdan aramidna. Ni Jesus ti kinapudno- Napno ti kinaemma, Agsursuroca Kencuana; Magun-odmot' inana. tune→ (English 103)
39. Have Thine Own Way Matungpal, Dios, ti pagayatam- 'Toy biag, cas pitac dita imam; Iti langam ket damiliennac- Siuuray, situtulocac. Pagayatam matungpal coma; Sukimatennac O Dios, ita. Dalusam cadi daytoy biagco Bayat Kenca idatdatonco. Matungpal, Dios, ti pagayatam- Nabannogac ken nasugatan; Pannacabalinmo pagtalcac- Sagidennac ket umimbagac. Pagayatam matungpal caniac; Iti Espiritum punnoennac Tapno maypanayag ni Cristo Nga agnanaed ditoy biagco. tune→ (English 58)
40. Life's Short Day Nagsam-iten a maammoan Ti Naimbag a Damag! Dayawec ni Jesu-Cristo Gapu ta inayatnac. Inton aggibus daytoy biag, Ti Dios intay makita; 'Diay langit awan inggana Tipannakicadcaddua. No dalanmo masipngetan, Matmatam ti Calvaryo; Ti Anac ti Dios nagtuoc A gapu cadatayo. Inca pay aya itantan Ti panggep ti Dios kenca? Ti biag ket ababa laeng, Tungpalem ti cayatna. No sumaclangtay iti Dios Ket agwaywayastayo, Mayparangarang cadatay No siasinotayo. tune→ (English 105)
41. The Pages Of Life Bayat aldaw ket lumablabas, Ket aggibgibus ti biagtayo; Denggentay dagiti balbalacad Ti Manangisalacantayo. No ammotay la ti tungpal ti biag, Surotentay ti pagayatanna, Ket ditay umsien ti gongona Nga isagsaganana. Tunggal addangtay mang'yasideg 'Ti ungto ti panagpagpagna: Daytoy ket palagip cadatayo 'Diay bangir a biag ti turongna. Adu ti biag a mapucpucaw Iti ginget ti panagduadua; Ti nanumo a dalan ti Apo Um-umsien ken liclicudanda. Umas-asideg ngad ti aldaw, Ti Ari intayo makita; Adda iti imana ti setro- Awatenna ti pinilina. tune→ (English 106)
42. Come Unto Me "O umayca," ti awis ni Jesus, "Itdec ti rag-o a di mabubos, Uray pay no madagdagsenanca, Umayca tapno aginanaca." "O umayca caniac ita, Umayca ket itdec ti biag kenca, Agraman talna ken ti inana." O cararua nga agsagsagaba Ti Mannubbot ay-ayabannaca- Ti panagduaduam ket waknitanna: "Umayca ket talna itdec kenca." Biag, inana ken pudno a talna A laclac-amentayo itatta, Ket mangiladladawan ti rag-o Nga idiay langit masagraptayto. tune→ (English 59)
43. There Is Rest Timec ti Pastor umaw-awag kenca; Ti gameng idiaydiayana. Apay agalla-allaca 'ti basol? Iti arban adda inana. Inana ken talna: Masaracan iti arbanna. Dagiti ragsac ti basol agcupas; Mabiit a mapucawda. Gamgameng sadi langit di agrupsa; Umasidegca 'ti arbanna. Timec ti Pastor umaw-awag manen, Di masapul agbisinca Ta adda nawadwad a saganana; Sumrecca ngad iti arbanna. tune→ (English 116)
44. Jesus Trod the Pathway Nagnaan ni Jesus ti nalinteg a dalan; Surotentay ti imbatina nga ulidan. Agibangbangontay iti rabaw ti Bato No Kencuana ket agtulnogtayo. O iti pagayatam sumurotac, Apo; Inaldaw ipasaclawco Kenca toy biagco. Gapu ta macaanay caniac ti paraburmo, Pagservianca iti cabaelac. Indaton ni Jesus ti napateg a biagna, Inwacsina ti bain, cruz inibtoranna, Nakicaddua iti Dios, lubong binay-anna, Ket inay-ayona ti Amana. Ditay coma maisin iti pannagnatay Nupay ti lubong inaldaw nga umsiennatay. No mapagtalcantayo, ken Jesus mangngegtay, "Caimbaganyo incay impaay." tune→ (English 363)
45. The Tender Shepherd's Voice Ti timec ti Pastor Ti nangtignay caniac; Basol ken kinadakesco, Ita, paglicudac. O, awatennac; Apo, umayac; Biag, parabur, ayatmo, Maypanayag caniac. Ti amin a biagco Ipaspasaclawco; Ti tarigagay toy pusoc: Inana a pudno. Pastor a naayat Cadduaannac ita, Ket iti dakes a lubong Saluadannac coma. Nanipud 'ti sipnget Ket inayabannac; Biagna cucuac ket cucuanac, Ket sitatalgedac. tune→ (English 145)
46. The Saviour With Me Masapulco ti Mannubbot- Diac macapagmaymaysa; Masapulcot' caaddana Ken panangliwliwana. Saanac nga agbuteng Ta Isut' mangidalan, Ket sumurotac Kencuana Ingganat panungpalan. Masapulco ti Mannubbot- Bassitanac pammati; Saona macaliwliwa Ket awanen sabali. Masapulco ti Mannubbot Iti panaglasatco, Iti linac wenno bagio A dumteng iti biagco. Masapulco ti Mannubbot A mangiturong caniac Ingganat macadanonac Iti paginanaac. tune→ (English 85)
47. Out Of Christ No awan kenca ni Cristo, Awan Mannubbotmo, Ket awan ti mangidalan Cadagiti addangmo. No awan kenca ni Cristo, Biagmo nacaay-ay-ay; O maituredmo aya Ti sumango ken patay? No awan kenca ni Cristo, Nagsipnget ti dalan; Awan namnama ken silaw Mangsilnag 'ti pagnaam. Panagdalyasat nasipnget No awan ni Cristo; Isut' inca pagcamangan Iti tiempo ti bagio. Umasidegca ken Cristo Ket pusom itedmo, Sacbay ibagana kenca, "Sica ket umadayu." tune→ (English 137)
48. Passing Onwards Nagpartaken a lumabas Ti biag nga adda kenca! Saludsudem ti bucodmo, No agturongca aya Iti pagtaengan ti Dios Nga ayan ti inana? Nagpartaken a lumabas Dagiti al-aldawmo! Nagsam-it a panunoten Adda sumagmamano Nga agturturong 'diay langit- Dalanda ket ni Cristo! Nagpartaken a lumabas Tawtawenmo ken pigsa! Nagadu ti mapucpucaw Gapu ta naliwayda; Dida ipangag ti Apo, Darana payatenda. Nagpartaken a maturpos Daytoy panagpagpagna! Ket intay pay la mangmangngeg Naayat nga awisna, "Umaycay ket awatenyo Ti balligi ken talna." tune→ (English 100)
49. Passing By Naalumamay a timec Cunana, "Agriingca;" Ti mangisalacan kenca Ket lumablabas ita. O umasidegca- Ni Jesus ket lumablabas; Nalabit maudin daytoy Nga inna ilalabas. Isu agpacpacaasi, "Basol inca panawan." Ragragsac daytoy a lubong, Ket macapaleddaang. Cadagiti agpasaclaw, Talna ket ipaayna; Di mabubos nga ayatna Ti mangantabay kenca. Di mapagtalcan ti tao, Ngem ni Cristo napudno; Gundawayam ti aldawmo- Sumurotca ken Cristo. tune→ (English 162)
50. We Are Building Iti rigat ken ragsac, mangbangbangontay- Saan a makita a templo, Ket ammotayo a mataginayon daytoy No ibangontay iti bato. Mangibangbangontayo Iti tunggal canito, Ti nasantoan a templotayo; Tunggal balligitayo Babaen kenni Cristo, Maisangal itoy a templo. Tunggal aramidtay 'ti nagan ni Cristo Ket paset daytoy templotayo; Gapu iti ayattayo iti sabali, Ti Dios gongonaannatayo. Agmasiribtay iti panangibangon Iti daytoy a templotayo- Di coma iti cadaratan a mayanud, Ngem iti nalagda a bato. tune→ (English 128)
51. When The Saviour Calls Inton awagannatay ni Cristo Datay aya ket nacasagana? Mangngegtay ngata ti saona, "Iti inana ket sumrecca?" Mangbangbangontay aya ti balay 'Ti rabaw ti nalagda a bato? Di marba uray adda bagio Ta nabangon daytoy ken Cristo. Mangbangbangontay aya ti balay Iti maisin a cadaratan? Pannacarba ti tungpalnanto, Ladingit ti intay malac-am! Mangibangontay ngarud ken Cristo- Isu laeng ti Pangulotayo; Uray no mauy-uyawtayo, Surotentay latta ti Apo. tune→ (English 129)
52. Be In Time Ababa laeng ti biag Cas bulong nga agtinnag; Inca ngad agsalucag- Darasem; Lumabas ti aldawtay, Dakes nga aldaw umay, Ket patgem ti gundaway- Darasem! Umayca, darasem Ta agay-ayab ni Jesus, Darasem! Dica agtactac coma Di la ket maladawca, Iti ruar mabatica, Darasem! Sabsabong malaylayda; Kinapintas ken pigsa, Mabiit mapucawda- Darasem! Ti horas lumablabas, Ni patay lumaslaslas, Ken biag ngannganin malpas- Darasem! Denggem ti pacdaarna, Piliem ni Cristo ita, Agtulnogca Kencuana- Darasem! Kinasipnget panawam, Lawagna pagnaedam, Dalanna ti pagnaam- Darasem! tune→ (English 102)
53. Do Not Resist Dica supringen ti Espiritu; Inca ngad pilien ni Jesu-Cristo, Ket lac-amem ti rag-o Iti pagarian ti Dios. Dimo panggepen ti agbati iti ruar Iti pagarian ti Dios; Dica agtactac, ngem agdarasca Bayat ti biag ket adda pay kenca, Di la ket mabatica Iti ruar ti Pagarian. Apay ipalubusmo ti biagmo A mapucaw ken maiyadayu, Ket masaracancanto Iti ruar ti Pagarian? Ipangagmo ita ti timecna; Agpasaclawca ngarud Kencuana Tapno sitatalgedca Iti pagarian ti Dios. tune→ (English 142)
54. God Will Bring Ti Dios ocomennacanto Inton malpas ti biagmo; Inca timuden ken patien Sao ni Jesu-Cristo. Umasidegca Kencuana Ta ur-urayennaca; Basolmo pacawanenna No la ket mamatica. Ti Dios ocomennacanto Inton malpas ti biagmo; Nagpartac ti ilalabas Dagiti al-aldawmo. Dimo rariten ti tiempo, Timec ni Jesus denggem; Addaancat' pagcamangan No ti Apo ti piliem. Ti Dios ocomennacanto; Dimonto maliclican Ti isasangom Kencuana- Isu a naglicudam. No agtuloyca 'ti basol, Mapucaw ti cararuam; Ti ruangan ti asi ti Dios, Silulucat- sumreccan. tune→ (English 135)
55. Teach Me How To Choose Jesus, isuronac cadi Nga agpili a naannad, Ta adda ti pagtungpalan Tunggal pili itoy a biag. Bayat ti kinaubingmo Nagadu ti kapadasam, Gapu itoy tulongannac Agpili nainsiriban. Jesus, isuronac cadi Tapno agpiliac ita A cas iti panagpilic Inton biagco ket mamingga. Isuronac nga agpili Agsipud ta ubingac pay, Ket addaac ditoy lubong- Napnot' palimed ken liday. Naylubongan a pagwadan Ken ragragsac ditoy daga, Naglicudam amin ida- Agbalinac a cas Kenca. Isuronac nga agpili Agsipud ta maawatam Pannacasuot iti biag Ken ti pannakidangadang. Uray diac pay maawatan, Ammoc innacto maammoan No apay nga inturongnac Iti akikid a dalan. tune→ (English 130)
56. Jesus Calls Me Ni Jesus ket umaw-awag- Kencuana sumurotac; Saan coma a malapdan Gagar daytoy cararuac. Panangumsi ket ibtorac Gapu ken Jesu-Cristo; Isu ket umaw-awag pay- Sumurotac a pudno. Ni Jesus ket umaw-awag- Imdengac ti timecna. Pagrag-oenna daytoy pusoc; Butengco pacsiatenna. Ni Jesus ket umaw-awag- Makipagsagabaac Cadagiti tutuocna Bayat biag adda caniac. Isu umaw-awag kenca, Tumacder, sumurotca; Dayta ngarud pagsilawam Ket parayrayem coma. tune→ (English 131)
57. Only One Life to Live Maymaysa laeng daytoy biagco- Iti mabiit mapucawto. Agserviac ken Jesu-Cristo Aggingganat tungpal toy biagco. Maymaysa ti biagco Ken Cristo ipaayco daytoy; Maymaysa ti biagco, Ket diac coma pucawen daytoy. Daytoy ngarud biagco itatta Aramatec iti naganna; Rinibo ti magongonana, Ket macaay-ayo Kencuana. Maymaysa laeng daytoy biagco- Ti anien maim-imatangac, Gapuna makipaganiac Uray bassit ti cabaelac. tune→ (English 93)
58. Is There No Light "Awan ngata ti silaw ditoy lubong," Ti unnoy ti maysa a cararua, "Tapno ti pagnaac ket lawaganna? Ta daytoy biag ket awanan talna." Ken Jesus ti silaw ket siraraniag; Ti cunana kenca, "Siac ti Dalan." O cararua agtalecca Kencuana Agsipud ta dinaca baybay-an. Bayat adda pay Silaw ti biag kenca, Surotem ti panangidalanna; Di agtactac di la ket maudica- Nagladingiten no mabatica! tune→ (English 36)
59. Oh, What Shall It Profit? Maminsantay la nga agbiag Ditoy rabaw ti daga; Di mabayag ket malpasto Daytoy panagpagpagna. Ania ti gongona Uray matagicuatay Ti kinabacnang ken ragsac No mapucaw ti biagtay? Ti dayag ken kinaimnas Dagiti bibiagtayo Ket cas sabong nga agcupas- Malaylay, mapucawto. No cadagiti basolmo Ket madagdagsenanca, Agpasaclawca ken Jesus Ket isalacannaca. Ti panagservi ken Cristo Piliem coma itatta; No Isut' agari kenca Ket maisalacanca. tune→ (English 99)
60. Close Thy Heart No More O dica recpan 'ta pusom- Basol panawam; Ragsac ti lubong adaywam- Pusom lucatam. Bayat biag adda pay kenca, Ti Dios ur-urayennaca, Umasidegca Kencuana- Dica agtactac. Ti Mannubbot umaw-awag, Inca imdengan; Ararawna ipategmo- Pusom lucatam. Ti awis ti Evangelio Dimo baybay-an Tapno maisalacanca- Pusom lucatam. Iti nadiosan a rag-o, Pusom lucatam, Ken iti pudno a talna, Pusom lucatam. tune→ (English 141)
61. The Saviour Is Calling Aw-awagannaca; Isu ket imdengam. Adayuca iti pangenna, Ket magmagnaca iti dalan ni patay- Pusom awanan namnama. Ti Mannubbot umaw-awag, Ket agpadpadaan kenca; Gapu 'ti ayat, biagna intedna Tapno isalacannaca. Napnoan peggad ti dalan a pagpagnaam, Ket dita awan pagcamangam; Ti Apo ti denggem ket inca agtuloc 'Ti inna panangidalan. Wacnitennat' sipnget a nanglacub kenca Tapno biagmo ket malawagan; Dagiti basbasolmo pacawanenna, Ket ti ayatna maammoam. Ti cararuam ket inna paginanaen- Ilalaem ti gundawaymo; Agturongca 'ti agnanayon a dusa No awan kenca ni Cristo. tune→ (English 121)
62. For You and For Me Naalumamay ti awag ni Jesus Caniac casta met kenca. Isu ket agbanbantay iti ruangan; Datay ur-urayenna. "O umaycan, Sica a nabannogan;" Ni Jesus ket innaca ay-ayaban, "Umayca, agawidcan!" Apay pagur-urayentay ni Jesus- Isu gumawgawawa? Apay di icancano ti asina Caniac casta met kenca? Horas ken canito lumablabasen, Kenca casta met caniac, Ket ti kinasipnget agsacsacnapen, Kenca casta met caniac. O, anian a naindaclan nga ayat Cadatay incarina! Uray pay sipupunnotay ti basol, Adda pammacawanna. tune→ (English 113)
63. Why Not? No maminsan otobem- Ti Dios ket alaenna Ti maymaysa a biagmo Nga impabulodna. Apay, dimo Ited ti biagmo Kencuana? Umayca ket awatem ti Dios; Agbalinca a cucuana. Masansan a panggepem Ti agservi Kencuana Ngem dagiti ragragsac Caycayawandaca. Ti tarigagay ti Dios Ket isalacannaca; Agservica Kencuana, Ket pabilgennaca. Saanca nga agtactac Nga agservi Kencuana; Pammacawan ken talna Ket itedna kenca. tune→ (English 133)
64. Why Should I Walk? Apay nga innac pagnaan Ti dalan ti casipngetan Sadiay ti talna ket awan? Ni Jesus la ti Dalan. Nacayawan daytoy pusoc Ti kinapudno ngad ti Dios; Idiay langit, ditoy daga Awan ti cas ken Jesus. Ti kinasirib ti tao Mang'yeg ti pannacariro; Naragsac ti macaammo A ni Jesus ti Pudno. No siac awan cabaelac A basol mapagballigiac; Ti la pudno a namnamac Ket awatec ni Cristo. Uray basol lacubennac, Ken Jesus mangnamnamaac; Isu nasudi, nadayag, Gayyem ti managbasol. tune→ (English 72)
65. Jesus My Saviour King O Jesus nga Aric, Siac ket cucuam; Sica la ti captac, Siac ket cucuam. Dayaw a nataoan, Biag a naylubongan, Innac paglicudan- Siac ket cucuam. Bay-ac ti sabali, Siac ket cucuam; Sica ti pagserviac, Siac ket cucuam. Ragsac ken sanicua, Dagitoy mamingga, Paglicudac ida- Siac ket cucuam. Pagayatam caniac Anamungac; Dagiti rigrigat Ket anusac. Pusoc tagicuaem, Butengco iccatem; 'Ti tunggal panawen Ket cucuanac. tune→ (English 163)
66. Close to the Kingdom Iti pagarian, asidegcan Ngem addaca pay iti ruangan; O agpasaclawca Ken Jesus itatta; Palintegennaca- Agdarasca. Iti pagarian, asidegcan Ngem adda pay ti panagduaduam; Daytoy piliem coma: Agservi Kencuana, Ket itan sumrecca Iti ruangan. Iti pagarian, asidegcan; Sumrecca tapno maysalacan. Awatem ni Cristo; Idalannacanto, Ket magun-odmonto Ti gongona. tune→ (English 168)
67. I Am Trusting Thee O Jesus, sicsica laeng Ti pagtaltalcac; Ti panangisalacanmo, Namnamac. O Jesus, sicsica laeng Ti pagtaltalcac Tapno ti pammacawan mo, Maragpat. O Jesus, sicsica laeng Mangan-antabay; Ti casapulac itedmo A naruay. Sica laeng ti mangmangted Umdas a pigsac; Saom a mamagballigi, Imdengac. O Jesus, sicsica laeng Ti pagtaltalcac; Saannac cad a baybay-an, Maabac. tune→ (English 165)
68. A Hand Held Out Adda ima a si'unnat Iti asi ken ayat Tapno datay kibinenna Agingga iti Ama. Ima ni Jesu-Cristo, Si'unnat cadatayo; 'Ti tunggal capadasan, Imana mapagtalcan. Bay-ac aya daytoy ima Nga umaw-awis ita? Paldaangec cad ti Apo A nangsubbot toy biagco? Cumuyogac ngad ken Cristo- Manangisalacanco; Isut' gayyem ken bagnosco Inggat tungpal toy biagco. tune→ (English 90)
69. My Wayward Heart Nagun-od ti Dios toy pusoc; Ayat, panggepna naammoac 'Di imbaonna ni Cristo Tapno agbiag gapu caniac. Ulidan impakitana Tapno panagbiag maammoac; Isu natay; sinubbotnac- Manipud ita cucuanac. 'Ti pannakipagsagaba Iti rigrigat ni Jesus Ket macaited ti talna Ken rag-o a di mabubos. Ditoy lubong, casapulac Ti gayyem a mangidalan; Ken Jesus ket sumurotac Agingganat panungpalan. tune→ (English 91)
70. I Have Made My Choice Nalpasen ti panagpilic- Ken Jesus sumurotac. Diacto sumina Kencuana; Ti saona pagtalcac. Uray no agsagabaac, Pagnaac ti dalanna; Uray pay no maumsiac, O Jesus, surotenca. Ni Jesus ti mangidalan Cadagiti addangco; No Isu ket awan caniac, Naliday daytoy biagco. Uray innac sagabaen Uy-uyaw ken rabrabac, Uray sipnget ken ladingit Ti manglacub ngad caniac, Awan ti innac pagbutngan Ta mannacabalinca. No la ket no idalannac, O Jesus, surotenca. Uray agsipnget ti init, Agkintayeg ti daga, Ken napigsa ti cabusor, Agtalecac la Kenca. Uray pay no agballangan Ti cruz iti dalanco, Ken uray pay iti peggad, Surotenca, O Apo. tune→ (English 132)
71. Apart With Thee Dios, iti nagan ni Jesus, Naguurnongcami; Iti sao ken cararag, Tulongannacami. O Amami, Iti sacaanam, Siuuraycami Kenca; Iti naruay bendicionannacam. O, Dios, anian a nagsam-it Caaddam cadacam! Iti puso ken panunot, Kenca, agrucnoycam. Dios, casapulanmi unay Ti panangdalusmo Iti capanunotanmi Babaen ken Cristo. O Dios, Kenca ipaaymi Daton a sibibiag; Cancanta ti panagyaman, Inca cad ipangag. tune→ (English 172)
72. In The Name Of Jesus Adtoycam a naguurnong Iti nagan ni Jesus; Papigsaennacam cadi Ti Espiritum, O Dios. Dios, liwliwaennacam; Isuronacam cadi, Agcararag a napasnec; Timecmo, imdenganmi. No awanca cadacami, Amin awan pategna; Adda biag ken wayawaya No cadacam addaca. Agmaymaysacam 'ti puso 'Ti lubong simminacam, Adtoycam iti sangoanam, Ama, pabilgennacam. No casano iti poon Naicamang ti sanga, Castoycam met, Apo, Kenca Tapno incam agbunga. tune→ (English 174)
73. Come Ye Yourselves Apart "Pumacnicayo ket aginana; Ammoc awanancayon ti pigsa. Incay lipaten ti banbannogyo; Caniac, mapabaro ti pigsayo." "Manipud lubong, pumacnicayo Ket adda pannakicadcadduayo; Cadduadac ken casta met ti Ama, Pudno a dicayo agmaymaysa." "Saoen Caniac ti inaramidyo, Ti namnama ken panagamacyo, Panagballigi, pannacaabac, Yantangay amin ket maawatac." "Manipud 'ti gimong a nasantoan, Incay agbannog a naimpusoan." Di caylala ti panagsursuro Ken panaginana iti Apo. tune→ (English 175)
74. Thou Sweet Beloved Dios, pagayatam nasam-it- Pagtaengac, pagsanggirac; Sumalsalinongac Kenca Ket natalged toy cararuac. Pagimbagac ti panggepmo. Sicat' mangibagnos caniac. Ti talecco naan-anay. Kenca ngarud sumurotac. Nasam-it a pagayatam Nangcayaw a pudno caniac; Iti lugar ti parabur, Nupay balud, naragsacac. Ti sangolmo a nalag-an Mangparegta itoy puso; Ti panagturaymo, O Dios, Ti wayawayac a pudno. Nadaeg a pagayatam Ita innac tagicuaen; "Wen", ti isungbatco Kenca- Bilinmo innac tungpalen. tune→ (English 263)
75. Fellowship Iti gimongmi, Makiaddaca Ta masapulmi Tulongmo, Ama. Iti cararag, Dawdawatenmi Ti paraburmo, Mangted pigsami. 'Ti pammanecnec, Naggapu Kenca Ipanayagmi, Panggepmo, Ama. Ti tunggal saom Tinapay ti biag, Pudno a daton- Mangted biag caniac. 'Ti ipapanaw Iti gimongmi, Napudno Kenca- Toy ti panggepmi. Dagiti biagmi, Tenglem cad, Ama, Tapno sabali Mayturong Kenca. tune→ (English 178)
76. As We Gather Apo, aguurnongcami, Agparicnaca; Espiritum itdem cadi 'Ti tunggal maysa. Apo, iti ulidanmo, Sumurotcami Ta daytoy ti mangiturong Iti balligi. Iti panagcararagmi, O denggennacam; Iti pannakidangadang, Pabilgennacam. Ti butengmi iti tao Iccatem, Apo, Bayat agtungtungpalcami Iti bilinmo. Nupay cumapcapsutcami Ket mataycamto, Pabaroennacami, Apo, A caaspingmo. tune→ (English 179)
77. God Is Here Adtoy ti Dios agtataeng Cadagiti annacna; Natay ni Jesus iti cruz A gapu cadacuada. Innacam cadi saluadan Iti dalan ni Jesus, Ket iti ngad kinapudnom Kibinennacam, O Dios. Adtoy ti Dios agsapsapul No sinnot' maybaonna; Agpasaclawtay Kencuana Tapno intay agbunga. Adtoy ti Dios cadatayo, Dinatayo paayen; No ayatentay ti Dalan, Innatay papigsaen. Adtoy ti Dios no nasipnget Ken mariribucantay; Isut' mangibin cadatay Uray no mapaaytay. tune→ (English 173)
78. O Help Us Lord O Dios, tulongannacami Iti panagcararagmi; Ti cabusor ket napigsa- Paraburmo masapulmi. Nacapsutcam unay, O Dios, Ngem ti dalanmo patgenmi; a a a Sica laeng ti pigsami Ken Sica ti namnamami. Pannacaawat itedmo Tapno maibabaetmi Dagiti adda 'ti sipnget Ket Kenca inda agsubli. Puspusomi tagicuaem Ket punnoem iti siribmo Tapno iti panagbiagmi Sica ti makitadanto. Dita langit, ditoy daga Awan ti pumadpad Kenca- Manangngaasi, naayat, Nasantoan ken napudnoca. tune→ (English 202)
79. Lord We Love Thy Habitation O Dios, ti ay-ayatenmi Ket dayta pagnaedam; Dita adda rag-omi, namnamami, Ken dagiti cararuami Ket matartaraonan Bayat saom im-imutectecanmi. Masansan a nagcurangcam Nanipud nangrugicam A magna iti nalinteg a Dalan; Iti panawen ti suot, Kenca, nagcararagcam Tapno balligi incam magun-odan. Palucnengem ti pusomi Bayat dumdumngegcami Cadagiti sasaom a nasantoan; Ket incami paglicudan Daytoy kinataomi- Agbiagcami a pacaidayawam. tune→ (English 181)
80. Where All Is Peaceful Iti caaddac ken Cristo, Toy pusoc natalna; Ti panagtulnog Kencuana Mangted ti inana. O, anian a nagsam-it Ti inana ti Dios! Timecna macaliwliwa; Ayatna di mabubos. Daytoy biagco nailemmeng A caddua ni Cristo; Surotec ti nagnaanna- Cucuanac a pudno. Iti tengnga ti rigrigat Ken leddaang ti biag, Agtuloyac a cadduana Ket sitatalgedac. Isu ti mangibin caniac 'Ti innac pannagna Agingganat madanonco Ti pagtaenganna. tune→ (English 313)
81. Master Speak Apo, agsaoca caniac- Adtoy ti adipenmo; Saom a macaliwliwa Ur-urayen toy puso. Siiimdengac Kenca- Ania ti ibilinmo? Apo, agsaoca caniac- Sica ti Mannursuroc; Ket maawatam la unay Casasaad toy pusoc. Ti bendicionmo caniac Inca cad iparucpoc. Isagananac, O Apo, Dumngegac 'ti timecmo Tapno agtulnogac Kenca A buyugen ti rag-o. Siiimdengac Kenca Ta siac ti adipenmo. tune→ (English 255)
82. I Am Now a Child of God Anacnac itan ti Dios- Sinubbotnac ni Jesus; Basolco pinunasna Babaen 'ti darana; Iti Dios ipaayco Sibubukel a biagco. O Ama, tulongannac Inaldaw paglicudac Ti bucodco a dalan, Ket biagco iturayam; O Dios, a managayat Agnaedca cad caniac. Luctam ti pagdengngegco, Timudec ti timecmo Tapno kinasukirco Mapucaw ditoy puso; Ti pagayatam, Apo, Matungpal iti biagco. Kinawesannac, Ama, Ti kinapacumbaba; Dumackelca cad caniac Ket ita bumassitac; Damiliennac cad, O Dios, A caasping ni Jesus. tune→ (English 393)
83. Lord Speak To Me Apo, agsaoca caniac Tapno macapagsaoac Cadagiti naiwawa- Agsublida coma Kenca. Idalannac cadi, Apo, Iti casta mayturongco Dagiti agalla-alla Ket inda agnaed Kenca. Ita, Apo, isuronac Tapno macaisuroac Cadagiti nasipngetan No ania ti pagayatam. Ipaaymo caniac, Apo, Ti talnam ken paraburmo Tapno innac pabang-aran Dagiti marigrigatan. Aramatennac cad, Apo, Sadinoman cas panggepmo Ingganat makiranudac Iti ragsacmo ken dayag. tune→ (English 225)
84. Break Thou the Bread Itdem ti tinapay ti biag, Apo, Tapno mataraonan toy puso; Siuuray Kenca toy cararuac Ta iti saom sibibisinac. Itdem ti tinapay ti biag, Apo, Tapno mapnec coma daytoy puso; Daytoy panunotco ket pabaroem, Dagiti addangco palintegem. Ilawlawagmo ti Kinapudno Tapno maawatac ti panggepmo; Iti pannakicadcadduac Kenca, Ti ladawam caniac ket makita. Bendicionam cad ti Kinapudno Cas ti tinapay nga imbunongmo; Iti kinadakes, warwarannac Tapno talna ket innac maragpat. tune→ (English 171)
85. Lord Be Not Silent O Apo, iti caasim Agsaoca cadi caniac; Mawaw unay ti cararuac Casla daga a naticag. Apo, adda laeng Kenca Ti inana ken namnamac; No masnaayan toy pusoc, Pudno a liwliwaennac. Uray no pacdaarannac Daytoy ket bendicion caniac Ta Sica a mangbabalaw Ket mangay-ayat met caniac. Apo, dalusannac cadi; Ti panggepco patibkerem, Toy cararuac paimbagem, Ket pigsac inca pabaroen. Cayawam cad daytoy biagco Iti pagayatam, Apo; Naragsacac nga agtulnog Iti panangidalanmo. tune→ (English 227)
86. An Offering I Would Bring O Jesus a Saserdotec, Kenca, ti datonco itdec Nupay napanglaw, nanumo Daytoy la ti mabalinco- Coma ket macaay-ayo. O awatem Toy biag a datonco Kenca, Kenca laeng Inggana iti inggana. Ti kaimbagam, O Apo, Gapu caniac impaaymo; Idiay cruz inca nagtuoc, Nagibtorca situtuloc Tapno Amam maam-ammoc. Manipud ita ti biagco, Aramatem cas panggepmo; Iti sacaanam, Apo, Isu-amin idatonco- Daytoy coma ket nabanglo. Daytoy biagco aramatem: Nayaw-awan ket sapulen Tapno dumackel ti rag-o Inton dagiti carnero Saggaysa masaracanto. tune→ (English 286)
87. Lord, in Our Need Apo, umaycami Kenca; Agsaoca cadi. Ti timecmo timudenmi Iti puspusomi. Apo, agsaoca Cadagiti puspusomi, Ket inaldaw coma, Kenca, dumngegcami. Iti bucodmi a pigsa Ket nacapuycami Ngem babaen laeng Kenca Agballigicami. No Sica ti mangidalan, Awan pagbutnganmi; Isurom ti pagayatam Ket agtungpalcami. Apo, iti aramidmo, Aramatennacam; Canayon agpasaclawcam Iti pagayatam. tune→ (English 230)
88. I'm Satisfied in Jesus Now Mapnecacon kenni Jesus Ket natalnan toy cararua; Ti nariribuc a pusoc Nacasarac ti inana. Ti Apo dayawec itan Ta cararuac naluc-atan; Kencuana ket sumurotac Agingganat panungpalan. Nagsam-iten ti ayatna Ken pannakicadcadduana! Biagco ket pagtaengannan- Isu cucuac, cucuac itan. Naguyugoy daytoy pusoc Iti dackel nga ayatna; Ti basol ket pinanawac Ket nagcamangac Kencuana. Ti saona mangmangngegco, Ti dayagna makitkitac, Caaddana maricricnac- Itan, ni Jesus ket cucuac. Sumurotac kenni Jesus- Awan pacapilawanna; Isu ti pagulidanac Ket mayaspingac Kencuana. Balligi ket magun-odco No dumtengac iti calat; Ti isasangoc Kencuana, O, anian a rag-o caniac! tune→ (English 253)
89. God Is Faithful Mapagtalcan unay ti Dios 'Ti panangidalanna Cadagiti pinilina Bayat agpagpagnada. Binigat a pabaroenna Ti asina cadatay; Agpannuraytay Kencuana Ket paraburannatay. Mapagtalcan unay ti Dios Iti panangispalna Cadagiti pinilina No masulsulisogda. Mapagtalcan unay ti Dios Iti panangtungpalna Ti amin a carcarina Cadagiti annacna. Mapagtalcan unay ti Dios 'Ti pannakicadcaddua Cadagiti pinilina Agingganat inggana. tune→ (English 232)
90. How Precious Is the Word Sao ti Dios nagpategen Iti mapagtalcan, Ket dagiti carcarina Mapangnamnamaan. Masapul unay A bumassitac Tapno ni Cristo Dumackel caniac. Mapunno ti pannacapnec Dagiti cararua A mangsapul kenni Cristo Ken ti paraburna. Ti napasnec a cararag Dumanon Kencuana Casla daton a nabanglo- Pacaay-ayoanna. Nagwadwaden ti bendicion Nga itden ti Ama Cadagiti naimpusoan Ti panagservida. tune→ (English 249)
91. Moments of Blessing Ti pammendicion ni Jesus Nagbacnang a canito; Ti asina agay-ayus Agpaay iti biagco. Isut' canayon a cadduac; Lawagna ket nasilnag A mangmangted ti namnama No agladladingitac. Ti pammendicion ni Jesus Nagsam-it a canito, Macaited ti inana Iti panagbannogco. Apay a mabannogac pay? Apay maupayac pay? Saanna cad nga incari Ti pigsa nga umanay? Uray masansan naulep, Dalanco masipngetan, 'Ti pannakicadcadduana, Liwliwac nagdanunan. tune→ (English 228)
92. Our Hearts O'erflow Jesus, iti panagdayaw Pusomi agliplipyas Maygapu iti ayatmo A saan a ma'yebcas; Iti biag ken ipapatay, Iti panagungarmo. Namnamami a sibibiag Ket adda Kenca, Apo. Daytoy pannakicadcaddua A nangreppet cadacam Sumamsam-it, umun-uneg, Mamatibker cadacam. Pagsisinggalutennacam Iti pudno nga ayat Tapno ti ayatmi Kenca Ket incam ipamatmat. Iti lubong a nasipnget Ken napnot' panagduadua- Apo, babaen cadacam Ket agraniagca coma. Suroannacam a tumulong Iti madagdagsenan, Agcucuyogcam a magna Ingganat pagtaengam. Iti panagpagpagnami, Apo, saluadannacam Nga agbiag a mapagtalcan Ingganat panungpalan. Manipud iti adayo, Umilim ket urnongem; O Apo Jesus, umayca, Pinilim tagicuaem. tune→ (English 239)
93. Let Us Draw Near Umasidegtayo- Adtoy ti Diostayo; Ket iti Espirituna, Coma mapnotayo. Umasidegtayo Iti Amatayo Babaen ken Jesu-Cristo; Agcararagtayo. Umasidegtayo- Pacawanennatay: Gapu 'ti dara ni Cristo Ket awatennatay. Umasidegtayo Iti Amatayo, Ket Isu ti cancanayon A dayawentayo. tune→ (English 185)
94. Evermore Consider Jesus Ni Jesus a mapagtalcan Inca imutectecan; Cararuam paimbagenna, Pusom ket pabilgenna. Ni Jesus nga Anac ti Dios Dinacanto baybay-an; Makipagibtor Kencuana, Innaca balangatan. Basol a naduma-duma Ti manglaplapped kenca; Pusom ket napudno coma, Sumurotca Kencuana. Biagna nga awan tulawna Iti Dios, indatonna, Sibubukel nga intedna- Naayayo ti Ama. Kinasipnget paglicudam, Lawag ti Dios pagnaam, Lubong ken basol guraem, Kinalinteg ayatem. tune→ (English 331)
95. Bow Down Thine Ear Daytoy ararawco, Apo, denggem coma; Awan ti paginanaac, Iccannac cad ita. Denggennac cad, Apo, Silaladingitac; Napno ti basol toy biagco, O pacawanennac. Nabayagac idi A nagalla-alla; Kinaubbaw paglicudac, Agsubliac Kenca. Ragragsac toy lubong, Apagdaricmatda, Iti biagco ken cararuac Awan naitedda. Sumipsipnget, Apo; Dinac cad baybay-an. Pusoc sipapacumbaba, Dinac paglicudan. tune→ (English 14)
96. Let Us Consider Jesus Matmatantay ni Jesus- Ti Cordero ti Dios; Maigapu cadatayo Naylansa idiay cruz. Mapagtalcantay coma A casla ken Jesus; Sipupudno ti panggeptayo, Agtaeng iti Dios. Ti Dios ti mangibagnos Iti pagnaantay Tapno inna ipanayag Ayatna cadatay. Dalan napno ti peggad, Agsalucagtayo, Agpuyat, agcararagtay A casla ken Cristo. Ti langit asidegen, Sumrectayo aya Wenno mataytay iti ruar Nga awan namnama? tune→ (English 364)
97. Dear Saviour Lead Me Manangisalacan, idalannac Ingganat maturpos ti pannagnac; Ditoy daga ket gangannaetac- Ti panangibinmo casapulac. Apo, saluadannac coma Ta panggepco ti agtaeng Kenca; No asidegca, ket maragragsacanac; Diac nga agbuteng no idaldalannac. Ti kinasipnget ket agsacsacnap Iti dalan a paglaslasatac; Pinanggepmo, Apo, daytoy caniac Tapno panangibinmo maricnac. Apo Jesus, innac cad idalan Tapno pammatic dinto agcurang; Antabayan, kibinennac cadi, Tulongannac cad nga agballigi. tune→ (English 302)
98. Teach Us How to Pray Apo, masapulmi unay Asim cadacam; Addacami iti peggad, Ispalennacam. Isuronacam Nga agcararag Ket dagiti ararawmi Inca ipangag. Apo, isagananacam Iti dangadang; Sica laeng ti pigsami, Pabilgennacam. Cadagiti cabusormi, Saluadannacam; Manipud silo ken peggad, Ilisinacam. O Apo, ti Espiritum Itdem cadacam; Ti nasged a cararagmi Inca imdengan. tune→ (English 190)
99. My Heart O'erflows Inaldaw nga aglipyas toy puso Iti panagdayaw iti Apo. Paraburna it-itedna caniac Tapno ti dangadang pagballigiac. Anian nga inana ta naammoac Ipapaayna ti casapulac! Iti nabara a capadasan, Itudtudona caniac ti ruangan A pagsercac tapno agcararag Ket mapabileg daytoy cararuac; Sadiay ket maiccat ti butengco, Pigsa ken namnamac mapabaro. Iti kinalintegmo, magnaac; Ti paraburmo ket ipakitac Tapno dagiti gumawgawawa Magun-odda Kenca ti namnama; Ket manipud cadagiti lulua Agdanunan coma ti ragsacda. tune→ (English 236)
100. Teach Me To Pray, Lord Isuronac nga agcararag- Daytoy, Apo, ti ararawco; Ket cayatco a masursuro Ti pagayatam ken dalanmo. Mannacabalin ti cararag Iti tengngat' basol ken liday; Pannacabalin 'ti cararag, Apo, caniac inca ipaay. Isuronac nga agcararag Ket Sica Apo ti pagwadac; Kinatalgedco adda Kenca- O suroannac nga agcararag. Sica ti agtataeng caniac, Ket Kenca, Apo, agbibiagac; Toy ti nasged nga ararawco: Pannacabalin itdem caniac. tune→ (English 197)
101. Praying Always Agcararag a canayon Tapno ditay maupay; Ni Jesus mannacabalin- Isu ti agturturay. Agcararag a canayon, Umilina denggenna, Patgenna ti cararuada, Salacnibanna ida. Agtuloy nga agcararag Uray nagballigitay; Ditay sumina Kencuana- Ti lumba turposentay. Agcararag a napasnec Uray adda ladingit; Agtuloy nga agcararag Uray lumnec ti init. Agcararag a canayon Tapno maibilangtay Cadagiti mapagtalcan Inton dumteng ni patay. tune→ (English 192)
102. How Fresh and Green Naglasbang ti pagaraban Agpaay iti arbanna, Ket ti naimbag a Pastor Ken dagiti carnerona Adayu iti ririboc- Sadiay agin-inanada. Ti naimbag ngad a Pastor Ken dagiti carnerona, Agcaycaysa, naragsacda Gapu ta ti Dios, cadduada. Nagsam-it ti sayamusom Idiay nagcararaganna, Tuladentayo ni Jesus Iti panagcararagna Tapno ti cararagtayo Maca'y-ayo iti Ama. Manipud pacaringgoran Ken Jesus umasidegtay; Dagiti casapulantay Naruay nga inna ipaay; Ti panagdengngeg Kencuana Mangan-anay ti rag-otay. Nupay rigat sagabaen, Saantay a mapucawan; Addaantay pannacapnec Ta Isu ti mangidalan; Ti ayat ken ti naganna Ket intay iparangarang. tune→ (English 309)
103. My Soul's Desire Dios, Sicat' tarigagayac Iti panagpagpagnac; Sicat' innac sapsapulen O Ama, ipangagnac. No awanca iti biagco, Naliday toy cararuac; Agsaoca cadi caniac Bayat agur-urayac. Dios, Sicat' tarigagayac Ket Sica ti ragsacco; Ipakitam cadi caniac Ti imnas ken dayagmo. Iti basol yadayonac, Dalusan, pasudiennac; Dawatec a pagsantoennac- Macaanayca caniac. Dios, Sicat' tarigagayac, Sicat' macapnec caniac; Naindaclan nga aramid Ti inrugim ditoy biag. Ipalubosmo cad, Ama, A Kenca, mayaspingac Ket surotec ti lintegmo; Cas anacmo, acoennac. tune→ (English 252)
104. Holy Spirit Nasantoan nga Espiritu Marcaannacam Aginggana iti aldaw A masubbotcam. O Dios, dalusannacami Tapno ti Manangliwliwa Ket agtaeng iti biagmi, Ken aginana. Nasantoan nga Espiritu Tulongannacam; Iti Ama a naayat 'Yasidegnacam. Nasantoan nga Espiritu Lawagannacam Tapno ni la Jesu-Cristo Incam matmatan. Nasantoan nga Espiritu, O punnoennacam; Ti bunga ti mangpanecnec Iti caaddam. tune→ (English 207)
105. Gently the Holy Spirit Ti Espiritu Santo Agsasao caniac; Iti tunggal agsapa Ken Cristo iturongnac. Awagna ket sungbatac- Innac agcararag Tapno iti sulisog, Macapagballigiac. Ti Espiritu Santo Ket babalawennac; Iturongnac ken Jesus A natay gapu caniac. Adda panagpasaclaw Iti pusoc coma; Iti panagcappiami, Maammoac ti ayatna. Ti Espiritu Santo Inna isursuro, "Dagiti pagdanagam Ken Jesus itaclinmo." Cararuac agtalnaca, Ti ayatna pudno; Iti Ari 'diay langit Ti amin italecmo. tune→ (English 210)
106. Precious Thought O, anian a nagpategen A panunoten Amin a panggep ni Amac Ket pagimbagac! Cayatna a mapadasco Liday ken ragsac Iti casta ket makitac Ayatna caniac. O, anian a nagpategen A panunoten Nga aywanannac ni Amac No masuotac! Uray ti pannacapaay Umapay caniac, Kencuana ket agtalecac- Isu ti captac. Panagtalecco Kencuana Ad-adda coma; Ti panagayat ni Amac Ket pacapnecac. Iti rigat wenno nam-ay Innac maricna Ti inana ken ti talna Nga it-itedna. tune→ (English 276)
107. Approved and Faithful Inayat ken pinilinac- Nagsam-iten, O Apo; Mamabileg caniac daytoy Iti isusurotco. Agbalinac a napudno, Maca'y-ayo iti Dios: Dagitoy tarigagayac Inggat biagco maturpos. O, anian a nagsam-iten A ti Dios inawisnac! Talna, inana, liwliwa, Napaaddada caniac. Ti Dios inna paca'y-ayoan Dagiti pagtaengan A sadiay ni Jesu-Cristo Ti silaw ken ulidan. tune→ (English 365)
108. We Are Fading Datayo ket cas iti sabong A malaylay ken manasanas; Ti aniniwan ngad ni patay Iti dalantay ket lumablabas. Datayo ket agpagpagna, Agturong iti panungpalan; Nagladingit a panunoten Bibiag nga awanan capapay-an! Biagtay ket casla aniniwan; Ginget ni patay ti turongtay; Ragsac ken namnama toy lubong, Dagitoy bareng-bareng cadatay. 'Ti tiempot' kinaagtutubo Ti Namarsua intay lagipen; Biagtay adda ti patinggana- Dinto maisublin ti panawen. Iti panawen ti ladingit, Ni Jesus matmatantay coma; Isu nagtuoc, nagsagaba- Awan cad ti pateg ti ayatna? tune→ (English 97)
109. I Never Can Forget Saanco a malipatan Ti idadateng ni Jesus; Daytoy biagco pinunnona Ti pudno a gameng ti Dios. Saanco a malipatan Idi kinunana caniac, "No sica ngad ti adalac, Cruz baclayem, surotennac." Saanco a malipatan Ti dungngo nga impaayna; Pinanawanna ti langit Ket siac, inimatanganna. Naglawagen caniac ita Ti pagayatan ni Amac; Ti kinapudno ni Jesus Nagsam-it a canta caniac. Saanco a malipatan Panangrugi ti pannagnac; Ti addang ti panagtulnog Isut' nangbalbaliw toy biag. tune→ (English 284)
110. My Saviour's Love Ti Manangisalacanco Di agcupas ti ayatna Inggat maisalacanac Ken agtaeng a cadduana. Ti ayat ti nangidalan Ken Jesus inggat Calvaryo; Isu natay gapu caniac- Ayatna ket nabigbigco. No man pay diac maicari, Langit ket insaganana; Sadiay dagiti nasubbot Dinto lumbes ti ragsacda. Nagcawes ti kinalinteg, Makitada ti rupana Ket awitda ti naganna, Sitatarnaw, agtacderda. Liwliwaennanto ida Ket indanto isalaysay, "Adtoy ti pudno nga ayat Gapu caniac, Isu natay." tune→ (English 217)
111. Love Thee More Apo, ti ararawco Inca imdengan; Daytoy ayatco Kenca Inca nayonan. Sica laeng ti biagco, Coma pagtaengannac; Ad-adda pay nga ayat, Parsuaem caniac. Ayatenca, Apo; Daytoy ayatco Kenca, Degdegam coma. Pinanawam ti langit A gapu caniac, Nanipud iti basol Ket sinubbotnac. Ti tuocmo sadiay cruz, Nangtignay itoy puso- Daytoy ayatco Kenca, Degdegam, Apo. Aginggat ipapatay Ket inayatnac; Idatonco daytoy biag Nga adda caniac. Uray mairanudac Iti ladladingitmo, Dayawco nga awiten, Naganmo, Apo. Ti daram ti nangsubbot 'Ti biagco, Apo; Di matucod nga ayat Impanayagmo. Toy pusoc ken cararuac Mailiw unay Kenca; Ayatco Kenca, Apo, Ket umad-adda. tune→ (English 219)
112. More Love to Thee Nayonam cad, Apo, ti ayatco Ken inca imdengan ararawco; Dumackel pay coma Ti ayatco Kenca- Ayatenca nga ad-adda. Rigat ken ladingit anamungac Ket Sica laeng ti pagsanggirac; No agsagabaac, Daytoy ti icantac: "Ayatenca nga ad-adda." Inton aggibusen toy angesco Agdayawacto pay Kenca, Apo; Dumackel pay coma Ti ayatco Kenca- Ayatenca nga ad-adda. tune→ (English 220)
113. Teach Me Thy Way Dios, isurom caniac Ti dalanmo, Kibinennac coma Ken isuro A mapalintegco Dagiti addangco; Inca cad isuro Ti dalanmo. No adda ti liday Ditoy puso, Isurom cad caniac Ti wagasmo; No agballigiac Wenno mapaayac, Isurom cad caniac Ti dalanmo. No adda ti duadua Wenno bagio, Isurom cad caniac Ti dalanmo. 'Ti pacarigatan Ken pagleddaangan O Dios, isurom man Ti dalanmo. Bayat sibibiagac Isuronac Nga iti lugarco Ket mapnecac Inggat maturposco Panagdalyasatco; Dios, iti dalanmo Ket suroannac. tune→ (English 60)
114. O Teach Me How to Love O Dios, isuronac, Agayat a pudno A cas ti panagayatmo Caniac idi damo. O Dios, tulongannac, Agpasaclaw Kenca, Ket iti kinasukirco Luc-atannac coma. O Dios, itdem caniac Ti sirib a pudno Tapno adayoac ti basol- Diac macaiculbo. O Dios, tulongannac Tapno mamacawan; Cas ti panamacawanmo- Innac mamacawan. O Dios, agbalinac A matalec coma Tapno toy saoc ken biagco Maca'y-ayo Kenca. tune→ (English 226)
115. Longings Dios, tarigagayco nga ad-adda Iti inaldaw maam-ammoca; Imdenganca no agcararagac Ket piliec ti pagayatam caniac. Tarigagayco pay nga ad-adda Nga agservi a napasnec Kenca; Ti pannacabalinmo pagtalcac- Dagiti carcarim cupicupac. Tarigagayco pay nga ad-adda Umasideg, agdaydayaw Kenca; Natalingenngen, aginanaac Iti panarawidwidmo caniac. Dios, tarigagayco nga ad-adda, Kinaimnas 'ti saom makita Ngem cangronaan tarigagayac Rupan-rupa Sica ket makitac. tune→ (English 362)
116. Love Is The Kingdom's Banner Wagayway ti Pagarian Ket ayat ni Cristo; Idiay pagbabacalan, Ibayogtayo; Uray adda ti peggad, Iwagayway latta- Namnama ti pagilian, Dayaw Kencuana. Wagayway ti Pagarian Ket ayat ni Cristo; Isu ti pacaammoan Ilinatayo. Agiinnayan-ayat, Cas panagayatna; Datay ket nagcaycaysa Iti ayatna. Ti panggep ti cabusor Perdiennat' wagayway. Iti ayat ken Cristo, Agballigitay; Paraburna a naruay Ti mangted ti pigsa. Ti ayatna cadatay, Awan inggana. tune→ (English 218)
117. Just Cling No dayta pusom maragragsacan Ket addaancat' namnama, No ti balligi ket adda kenca Ken calat inca makita... Cumpetca iti Anac ti Dios Ken paidalanca; Iti nasantoan a panagbiag, Turposem pannagna. No dayta pusom madagdagsenan, Casta met cumapcapuycan, No agmulmulaca a silulua Pannacaabac makitam... Pannakidangadangmo malpasto Ket pudno nga agyamanca Iti pannuboc a nangisuro Tapno patgem ti dalanna. tune→ (English 350)
118. God In Heaven Ti gameng ti Dios 'diay langit Saan a magatadan- Ti Anacna a dungdungoen Inna pacaay-ayoan. Gameng ti Dios ditoy lubong, Pudno a patpatgenna- Cristo nga ipanpanayag Dagiti pinilina. Babaen iti damili A napnot' paraburna, Iti malmalday a puso, Simmilnag ti lawagna. Nanumo a pagcargaan Nangyeg a sirarag-o Ti naindaclan a sagut- Anac ti Dios, ni Cristo. Uray pay no nasuotca, Nadayag ti awagna; Nadalus tapno punnoenna Nadiosan nga ayatna. Uray um-umsien ti lubong Damili a nanumo, Napno ti pudno a gameng- Ti dayag ngad ni Cristo. Agbalintay a naemma, Nasantoan, di am-ammo, Iti Dios sisasagana A punnoenna ken Cristo. Silaw di coma malingdan Ti banag a nataoan Tapno kabibiag ni Jesus Ti maiparangarang. tune→ (English 351)
119. We Thank Thee Lord For Weary Days Dios, yamanenmi 'di aldaw Nabannogcam unay Ket incami naawatan Ayatmo umanay. Cadagidi nga al-aldaw Narigat ti dalan, Ni Jesus ti nangidalan Cadacam 'diay let-ang. O Dios, yamanenmi unay Inana ken Cristo; Ti kinamanangngaasim Incam masursuro. Ti pannakipagpagnami Cacuyog ni Jesus Ti mangiturong cadacam Iti tronom, O Dios. Rag-o a dinto agbaliw Uray masipngetan- Ti Dios a mannacaawat Ket adda cadacam. Inton addacam 'diay gloria Iti sangoananna Ket rigat malaglagipmi, Agdayawcam latta. Laglagipenmi 'di aldaw, Nakidangadangcam, Danum ti biag ti intedna Ket napapigsacam. Ita ket magmagnacami 'Ti dalan ni Jesus Ket incami masursuro Ti panggepmo O Dios. tune→ (English 240)
120. I Will Journey All The Way Agpagpagnaac caddua ti Mannubbotco; Sinapulnac ket nasaracannac; Pinacawanna dagiti basolco Ken iti dalanna inturongnac. Awan ti gayyemco a casla ken Jesus Agpagpagnaac ngad a cacuyogna. Awan ti macapagsina cadacami Idiay langit wenno ditoy daga. Awan ti gayyemco a casla ken Jesus; Gapu caniac dayaw binay-anna Tapno ita ken iti agnanayon Ket makipagragsacac Kencuana. Ay-ayatennac ngad a pudno ni Jesus; Ti kinalinteg ken paraburna Mamagbalin caniac a maicari A makipagtaeng 'diay taengna. Agpagpagnaac a cacuyog ni Jesus Nupay Isu ket paglicudanda; Awan pumadpad 'ti kinaimnasna, Mangantabay caniac ti ayatna. tune→ (English 345)
121. I Cannot Now Go Back Apo, ti tarigagayco, Toy biag, Kenca, idatonco; Daytoy caric Kenca, Apo, Diac maibabawin. Nagcariac, Apo, Daytoy ket nangngegmo; Caric Kenca ket napudno, Diac maibabawin. Sumursurotac Kencuana; Amin toy biag ken cararua, Ipaspasaclawco ida- Diac maibabawin. Daytoy biagco ket cucuana Ket toy pusoc ti tronona, Ipapaayco Kencuana- Diac maibabawin. Agtuloyac umagawa Uray innac agsagaba: Daytoy caric, Apo, Kenca, Diac maibabawin. tune→ (English 346)
122. So Strange It Seems Nacascasdaaw unay Aramidmo caniac; Iti idadatengmo, Nabaliwan toy biag Ta inca pinalinteg Dagiti addangco. "Ragragsac, paglicudam" Ti arasaasmo. O naimpusoan coma Ti innac pannagna; Makitac ti gongona Nga insaganana. Cabusor ti cararua Manglaplapped caniac; Panggepna a makitac A caylala toy biag, Ngem ti nadadaeg pay, Caniac, impakitam, Balangat siuuray Iti mapagtalcan. Apo, aywanam cadi Daytoy panagkitac Tapno ti pagayatam, Inaldaw, makitac; Diac coma icancano Dagiti ragragsac; No umapay ti buteng, Timecmo imdengac. tune→ (English 359)
123. I Have Overcome "Pinarmecco toy lubong," Kinuna ni Cristo; No Isut' surotentay Maluc-atantayo. O makipagnaac Kenni Jesu-Cristo; Inayatnac la unay- Cucuanac a pudno. Iti dara ni Cristo Ket agtaltalecac; Basolco pinunasna Ket pinacawannac. Ti ayat a nadiosan Mangantabay caniac; Panangisalacanna- Daytoy ti icantac. Ti agayat Kencuana Inggat panungpalan Ket makipagglorianto Iti masacbayan. tune→ (English 360)
124. Seeking For A Better Country Naim-imbag a pagilian Tartarigagayantay; Gangannaet ditoy lubong, Awag ti Dios, denggentay. Panggepna a sumurottay Iti addang ti Apo; Ti nasudi nga ayatna, Tumulong cadatayo. No lasatentay ti let-ang Ti liday, mapadasan Ngem ti pagragsacantayo Ket ammona ti dalan. Cadagiti inibtorna Makipagsagabatay; Ti pannakicadcadduana Mangted ti biag cadatay. Pannaca'yasping ken Jesus, Tartarigagayantay; Dagiti biagtay cucuana- Kencuana agtulnogtay. Amin a pagayatanna Ti kasasayaatan; Inton malpasen ti rigat, Ti ragsac agdanunan. tune→ (English 348)
125. Not My Will, but Thine No maminsan nasipnget ti dalan, Narigat a maawatan Ngem ammoc sikikitaca caniac Ket Sica ti mangidalan. Tulongannac cadi, O Dios, A Kenca agpasaclawac; Matungpal coma ti pagayatam, Saan a ti pagayatac. Ti panangpalinteg 'ti addangco Saanco a cabaelan; Saluadannac cadi iti dalan Tapno diac a mayaw-awan. Daytoy biagco pagbalinem coma A cas naganus a mula Tapno 'ti tunggal panangtignaymo Ket innac agtuloc Kenca. Makitac coman a silalawag Ti adda 'ti masangoanac, Ket agtarayac a sipipinget Inggat magongonaanac. tune→ (English 261)
126. Not Unto Men I Labour Saan nga iti tao Nga agserserviac, No di iti Dalanmo, Apo, magmagnaac; Diac ngad nga icancano Ti sao ti tao; Pangngeddengmo nalinteg Agpaay 'ti biagco. Panagservic agpaay Kenca Nupay adda ti lulua; Magongonaan wenno saan, Agserviac la Kenca. Dayta coma ayatmo Mangidalan caniac, Ket iti ulidanmo, Apo, sumurotac; Uray no iti sipnget Wenno iti lawag, Inana toy cararua, Ipaaymo caniac. Managbasol ti puso, Saan a pagtalcan; Di malinteg ti tao Bucodna nga addang. Ti addaan ti sirib Ken Jesus cumita, Magna iti lawagna, Sumurot Kencuana. tune→ (English 325)
127. Let Not My Soul Dica cad bay-an a mapno toy pusoc Ti ladingit a di casapulan; Sicat' mangted ti pigsac ken namnamac No nasipnget ti innac dalanan. Dios, canayon cad a tulongannac A Kenca, agtalecac. Pagtalinaedem iti altarmo Toy biag nga idatdatonco Kenca; Dimo ipalubos nga agsanudac Iti innac panagservi Kenca. Di maisin coma ti inanamac Ken Cristo ket agtalinaedac; Uray pay no matayac, pagbiagennac Intono ti Apo ket subliennac. tune→ (English 340)
128. Counted In Sirib wenno gameng diac tarigagayan Tapno dayaw innac malac-am; Ti tarigagayco ket maibilangac Cadacuada a mapagtalcan. Maibilangac ngarud iti ilina- Cadagiti mamaingel, mapagtalcan; Innac maibilang Cadacuada a mapagtalcan. Uray ti pamarang ti gubat diac saad, Ti pacasapulan ket punnoec; Agbiagac a mapagtalcan ken napudno, Ken tacderac ti kinalinteg. Mapnecac la unay no innac maammoan A maay-ayo ti Dios caniac; Ket iti lugarco agtalinaedac; Iti Apo ket sumurotac. tune→ (English 337)
129. It Pays To Serve Jesus Magongonaantay no agservitay A sipupudno kenni Jesu-Cristo; Talna ken ragsac ti magun-odtayo No mapagtalcannatayo ti Apo. Magongonaantay no agurnongtay Cadagiti gameng a di agrupsa A dinto matacaw ti siasinoman, Di madadael ti lati ken sanga. Magongonaantay no idatontay Ti sibubukel a biagtay Kencuana. Iti inaldaw ket sapulentayo Dagiti banag a paca'y-ayoanna. Magongonaantay no mataytayo Iti bucodtayo a kinatao. Nacasaganatay cad a sumabat Intono agsubli ni Jesu-Cristo? tune→ (English 108)
130. Give Of Your Best Ipaaymo iti Apo Kaimbagan 'ti biagmo; Pigsat' kinaagtutubom Kencuana, idatonmo. Biagna ti pagulidanan- Maingel ken napudno; Ibucbucmot' cabaelam Daytoy umdas ken Cristo. Ipaaymo iti Apo Kaimbagan 'ti biagmo; Sicacawescat' cabalna Ket makidangadangca. Ipaaymo iti Apo Kaimbagan 'ti biagmo; Cangronaan iti pusom Kencuana ket itedmo. Insagut ti Dios cadatay Dongdongoenna nga anac; Ken Cristo ket agservica Nga addaan ti ragsac. Ipaaymo iti Apo Kaimbagan 'ti biagmo; Pinanawanna ti langit, Sinubbotna ti biagmo. Inna indaton ti biagna Tapno maysalacanca; Panagdayaw, panagraem, Ipaaymo Kencuana. tune→ (English 33)
131. I Love the Perfect Way Ay-ayatec unay Ti dalan ni Jesus- Ti dalan a naananay, Agturong iti Dios. Ti pudno a Pastor Isut' ay-ayatec Ket ti la pagayatanna, Inaldaw tungpalec. Napnoac ti basol 'Di nasaracannac; Pinacawannac ti Apo Ken liniwliwanac. Biag ni Apo Jesus Mamapigsa caniac; Ay-ayatec ti Dalanna Ket isut' pagnaac. Ti napakumbaba Inna iturayan, Ket ti nadudog a puso Inna paca'y-ayoan. tune→ (English 254)
132. Lord How Good Dios, anian a nagsayaat Ilim ket agmaymaysa; 'Ti ayat naysinggalutda Iti Anac ken Ama. Agrucrucnoycami Kenca, Itdem ti wayawaya; Pusomi ket bendicionam Iti panagmaymaysa. Bayat agdaydayawcami A sipapacumbaba, Ket ipaaymo cadacam, Biag nga awan inggana. Dios, anian a nagsayaat Ilim ket agmaymaysa; Babaen ti aramidmo, Pinagcaycaysam ida. Ti Espiritum cad, Apo, Cas linnaaw bumaba, Si'alumamay itedna Cadacami ti talna. Dios, anian a nagsayaat Ilim ket agmaymaysa Inggat balangat magun-od, Agsisinnaranayda. Iti ayat naysinggalut, Umasidegda Kenca; Puspusoda agliplipyas 'Ti panagdayaw Kenca. tune→ (English 332)
133. May They All Be One "O agmaymaysada coma," Incararag ni Jesus Bayat Isu ket cadduada Sacbay natay iti cruz. Makipagcaycaysatay Caddua ti umilina, Ken Jesus a Mannubbottay Iti awan inggana. "Dagiti intedmo Caniac Pagcaycaysaem ida," Nupay sumagmamanoda, Agbalin a sacsina. "Pagcaycaysaem cad ida A mamatinto Caniac Tapno maiparangarang A Sica imbaonnac." "O agmaymaysada coma" Ti iyar-ararawna- Cayatna, iti ayatna, Agsisinninggalutda. tune→ (English 333)
134. Hidden Anian a nagsam-iten O Dios a panunoten A caniac ket intedmo Ti talna a napudno! Toy biag adda ken Jesus- Naylemmeng Kenca, O Dios. Dios, cadagita imam Toy biag ket maaywanan Manipud iti buteng; Pusoc, natalingenngen- Toy biag adda ken Jesus- Naylemmeng Kenca, O Dios. Ni Cristo la ti biagco Ken ti talnac a pudno; Iti ipapatayna, Cararuac sinubbotna- Toy biag adda ken Jesus- Naylemmeng Kenca, O Dios. tune→ (English 258)
135. Thou Thinkest, Lord, of Me Iti tengnga ti ladingit Ken panagbiag a nasiit, O Dios, daytoy ket nagsam-it: Panpanunotennac. Panpanunotennac Ken laglagipennac; Ania ti innac pagbutngan No addaca caniac? Uray adda pagdanagan Ken adut' pacasuotan, Iti pusoc patalgedam, Panpanunotennac. Uray pay no mapadasac Ti liday ken rigat ti biag Ket mapnecac ta naammoac, Panpanunotennac. tune→ (English 289)
136. All the Way Makicuyogac ken Jesus- Saanac a sumina; Uray adda ti manglapped, Sumurotac Kencuana. Ingganat inggana Sumurotac Kencuana. Ti lubong ket paglicudac, Ni Jesus ti pagtalcac; Patgec unay ti ayatna- Kencuana, sumurotac. Makicuyogac ken Jesus Awan pacaan-anoac; Asina umanay caniac- Kencuana sumurotac. Umun-uneg, lumaglagda, Incam panagmaymaysa- Saancami nga agsina Agingganat inggana. tune→ (English 290)
137. Mine the Privilege Insaganaannac ti Dios Ti bagi ditoy daga- Ipasaclawco Kencuana Tapno pagtaenganna. Privilegioc ti agservi A cacuyog ni Jesus, Cas cadagiti immuna A napudno iti Dios. Impasaclawcon ken Jesus Ti pusoc ken cararuac; Ti inna pacaay-ayoan Ket tungpalenna caniac. Kaimbagan iti biagco Idatonco Kencuana; Nasged a tarigagayco, Gun-odec, paraburna. Innac ngad makipaglac-am Iti panagrigatna, Iti pannacaumsina, Iti kinadayagna. tune→ (English 353)
138. My Heart is Resting Dios, pusoc agin-inana Ket agdaydayawac; Ti ubbog ti bendicionmo, Isut' nasaracac. Sica laeng ti mangmangted Pannacapnec, ragsac; Ti idiaydiaya toy lubong Macapaay caniac. Agsapsapul daytoy pusoc Ti danum a nabiag Ken gameng iti ayatmo, Adtoy nasaracac. Adda ti baro a cantac A pagdayaw Kenca Gapu iti paraburmo- Diac pay natagicua. Agdayawac latta Kenca Nupay nacapuyac; Maricnac ti adu unay A pacasapulac. Naitalimeng pay caniac, Tawidco a rag-o; Daytoy, Apo, ay-aywanam Inggat maragpatco. Dios, pusoc agin-inana 'Ti panangsaluadmo; Innac ngarud mangmangngegan Ti timec ti rag-o. "Sica, O Dios, ti apagco" Ti canta ti adu; Ti samiweng ti cantada Mataginayonto. tune→ (English 244)
139. Heart It Is the World Requires Masapul daytoy a lubong Puspuso a natalec, Sumursurot iti Apo, Panggepda ket nalinteg; Puspuso a mamaingel Pudno a managparbeng, Ti Dios lat' inda dayawen, Ayaten, ken tuladen. Puspuso a situtured Iti paggugubatan, Dida mabuteng a matay, Ti Dios inda imdengan. Puspuso a mapagtalcan Ken mannakipagricna, Saan a manangallilaw, Napnoda ti ayatna. Puspuso a naparucma, Uray patay sangoenda; "Pagayatam ti matungpal": Daytoy ti cararagda. Puspuso a siaayat Cadagiti napucaw; Naasi iti nabacnang, Uray iti napanglaw. Puspuso a nagpasaclaw Cas ti puso ni Jesus; Naragsac a makiranud Iti rigat ken 'ti cruz. tune→ (English 321)
140. My Heart Has One Desire Ti panggep toy pusoc ita Ket agtulnog iti Ama; Diacto sumina ken Jesus; Aginanaac Kencuana. Ipasaclawco ti biagco Tapno idalan ni Ama; Aywanannac ti imana Inggat magtengcot' taengna. Ti dalan a nagnaanna, Pagnaac a siraragsac; Pusoc ket ipasaclawco Tapno magun-odco ti biag. Apay ibusec ti pigsac Iti awan mamaayna? Ni Jesus ket sinubbotnac; Mapnecac unay Kencuana. tune→ (English 358)
141. A Tender Heart Itdem caniac cad ti puso A nalucneng ken napudno; Maiyasping Kenca, Apo, Iti aramid ken sao. Iccatem cad caniac, natangken a puso; Iccannac ti puso, napnoan paraburmo, Napno iti asi ken pannacaawat- Daytoy ti itedmo caniac, Apo. Itdem caniac cad ti puso Iti basol naluc-atan; Nupay biagco di maycari, Espiritum cad ti agyan. Innac ngad lipaten biddut ti sabali, Ket ti kinaemmam isut' ipakitac; Nadalus a puso ken manamacawan- Daytoy ti itedmo, Apo, caniac. Itdem caniac cad ti puso: Napalungdo, mapagtalcan, Ken puso a mannaranay Cadagiti madagsenan. Makipagricnaac 'ti ricnat' sabali, Gayyem ken cabusor ket innac tulongan, Ken iti rigatda makipagibtorac- Pusoc silulucneng sadinoman. tune→ (English 215)
142. Live For Others Sapay coma agbiagca Agpaay 'ti sabali- Ti Manangisalacan Castoy a nagbiag idi. Inaldaw nga agbiagca Agpaay 'ti sabali A casla kenni Jesus, Naayat ken naasi. Sapay coma agbiagca Agpaay kenni Cristo; Isu ket nagbiag, natay A gapu iti tao. Sapay coma agbiagca Cas ti tarigagayna; Pusom managparabur Ken managayat coma. Inton biagmo manungpal Iti Dios agawidca; Nagdackelen ti ragsac No magongonaanca. tune→ (English 324)
143. Lord My Heart's Deep Need O Apo, ammom la unay Casapulan toy puso; Adtoyac iti saclangmo Dumngeg iti timecmo. Apo, iti pagayatam Ket siaanamungac; Iti saom a sibibiag, O Apo, pennekennac. Cararuac ket sigagagar A Kenca ket mapnoac; Babaen 'ti Espiritum O Apo, marcaannac. O Apo, ammom la unay Casapulan toy puso; Tignayennac a sumurot Iti lawagmo, Apo. Dawatec a tulongannac Iti kinacapuyco. Iti pannacabalinmo Iyaspingnac ken Cristo. O Apo, ammom la unay Casapulan toy puso; Ararawco ket imdengam- Ti asim, ipaaymo. Lagipennac cadi, Apo; Parabur itdem caniac Tapno innac macasurot Inggat rupam makitac. tune→ (English 200)
144. Take Up Thy Cross "Ti cruzmo inca baclayen" Kinuna ni Jesu-Cristo, "No Siac ti inca suroten, Paglicudam ti bucodmo." Ti cruzmo inca baclayen Uray no madagsenanca. Ni Jesus tumulong kenca- Umanay ti paraburna. Ti cruzmo inca baclayen Ket dimo ibain coma Ni Jesus ket nagsagaba Tapno maisalacanca. Ti cruzmo inca baclayen Ket ken Jesus sumurotca; Ti balligi magun-odmo No agtulnogca Kencuana. tune→ (English 96)
145. Jesus I My Cross Have Taken Jesus, baclayec ti cruzco, Ket sumurotac Kenca; Uray no maum-umsiac, Agpatuloyac latta. Maygapu caniac, O Jesus, Imbucbucmo ti daram; Uray amin wacsiendaca, Saanca a paglicudan. Uray mapucaw ti amin A panggep ken namnamac, Nabacnangac kenni Cristo Ta ti Dios adda caniac. Uray lubong lacsidennac, Mangnamnamaac Kenca; Ti tao manangallilaw Ngem Jesus, napudnoca. Sicat' innac pagcamangan No maidadanesac; Uray no adda ti rigat, Kenca, adda inanac. tune→ (English 25)
146. Heart and Purpose Toy ti timec a naylangitan A mangmangngegco a masansan: "Ti Dios innaca casapulan, Aywanam dayta pusom." Mannubbotco, cadduaannac Agingganat taengmo, Ket parsuaem cadi caniac Ti napudno a puso. Pagsanudennac ti butengco, Lappedannac ti cabusorco; Saludsudco iti bucodco, "Napudno cad toy puso?" Pammati mangpatalged caniac, Namnama manglawag toy matac, Ken ayat ti Dios ti mangsaluad Iti panggep ken pusoc. tune→ (English 381)
147. Help Me Lord Tulongannac cadi, O Dios, Iti innac pannagna Tapno naimpusoan coma Ti panagservic Kenca. Tulongannac nga agservi A sipupudno, O Dios; Siaayat, itdec toy biag A casla kenni Jesus. Tulongannac cadi, O Dios, Nga agpasaclaw Kenca Tapno macaay-ayoac Agingganat inggana. Tulongannac cadi, O Dios, Nga umimdeng la Kenca Tapno dagiti simiasi Ket matulongac ida. Babaen 'ti naimpusoan A panagservi Kenca, Magun-od ti pannacapnec Ti puso ken cararua. tune→ (English 322)
148. No Reputation Uray no awan ti dayaw caniac, Kenni Jesus itedco daytoy biag; Agmulaac iti Espiritu Tapno ti balangat magun-odco. Uray no awan ti dayaw caniac, Kenni Jesus agtalinaedac; Masapul ngarud a bumassitac Tapno Isu ti dumackel caniac. Uray no awan ti dayaw caniac, Kenni Jesus ket mangnamnamaac Iti dayag a nailangitan A di maumsi ti siasinoman. Uray no awan ti dayaw caniac, Kenni Jesus ket sipepennecac; Iti biag wenno 'ti ipapatay, Carcarina ket pagtalcac unay. tune→ (English 408)
149. Oh! For the Peace Iti panagtalec Kenca, Addaanac talna Gapu ta ti pagimbagac Ti panggepmo, Ama. Dios, uray no mapaayac, Rigat mapadasac, Ket uray nacurapayac, Umanayca caniac. Uray mapucaw ti pigsac Ken madagsenanac, Ti pagayatam, O Ama, Ti matungpal caniac. Uray pay no maupayac, Daytoy pagimbagac Tapno toy lubong adayoac- Sica ti asitgac. Iti panagtalec Kenca Addaanac talna, Ta ti imam ti paggapuan Ti pudno a pigsa. Denggec ti timecmo, Ama, Ket paiturongac; Iti panagtalec Kenca, Adda ti inanac. tune→ (English 278)
150. Dear Saviour Let Thy Peace O Manangisalacanco, Talna itdem caniac; Iccatem ti panagbuteng Casta met ti panagduaduac. Apo, asitgannac, Ket saranayennac. No umay ti rigat caniac, Kenca, agcamangac; Apo, Sica ti matmatac, Ayatmo pangnamnamaac. Awan ti pagbutngac Ta salacnibannac. Cadagiti pagdanagac, Umasugac Kenca- Apo, dinac cad baybay-an, Itdem caniac ti liwliwa. Casapulan toy biag It-itedmo caniac. Inton aggibus toy biagco Ket awagannacto, Ti ladingit mapucawto; Agragsacac no mangngegco, "Anacco umayca, Ket aginanaca." tune→ (English 315)
151. Thy Perfect Love Ayatmo coma, Apo, Ti rumayray caniac Tapno iti kinapudno Agtalinaedac. Parayrayem caniac Nasged nga ayatmo Tapno diac ngad a sumiasi Iti kinapudno. Ayatmo coma, Apo, Mangguyugoy caniac Tapno innac ngad tungpalen Pagayatam caniac. Cas 'ti panagayatmo Agayatac coma; Ragsacco ti agsagaba Mairaman Kenca. Dayta coma ayatmo Ti mamagcaycaysa Iti amin nga umilim Nga agservi Kenca. tune→ (English 216)
152. His Way is Best Ti sao ni Jesu-Cristo Mangririing itoy puso; Ti cunana, "Agsubliac, Agpuyatca, agcararag." Kaimbagan ti dalanna, Surotec ti nagnaanna; Ti tarigagay toy puso Ket agbalin a napudno. Ot-otobec daydi sao A ni Cristo agsublinto Tapno dagiti cucuana Ket alaennanto ida. Uray umsien ti caadduan Daytoy nanumo a Dalan Agbalinac a napudno Inggat agsubli ti Apo. Ti macapnec nga ayatna Ken naruay a paraburna, Dagitoy mangsaluad caniac Inggat Isu ket makitac. tune→ (English 282)
153. Tomorrow's Path Ti dalan no bigat ditay ammo Ngem magnatay latta. Agtalectay laeng iti Ama- Ti dalan ammona. Iti ayat ket italtalimengna Ti masacbayantayo Ta ammona nga umanay ita Dagiti aw-awittayo. Agpanpannuray iti ayatna Bayat magmagnatay; Addaan ti nasnec a pammati Ket sumursurottay. Dagiti peggad iti dalantay Di nalmeng ken Ama; Manipud iti silo ti basol, Datay ilisina. No ti langittayo ket naulep, Saona ket denggen, "Daytoy lumbes ket adda namnama Nga aglawag manen." tune→ (English 270)
154. I Know In Whom I Have Believed Am-ammoc daydiay pinatic- Sumaclangacto Kencuana 'Ti aldaw ti panangocom, Cawescot' kinalintegna. Am-ammoc ni Jesu-Cristo, Ket patiec a saluadanna Dagiti carcarnerona 'Ti kaunggan ti pusona. Am-ammoc daydiay pinatic- Isu laeng ti pagtalcac; Pagayatanna awatec Uray maipababaac. Am-ammoc daydiay pinatic- Di matucod ti ayatna; Awan ti pagpatinggaan Ti dackel a paraburna. Am-ammoc daydiay pinatic- Panangocom diac pagbutngan; Sitatalgedac iti Dios Uray inton panungpalan. tune→ (English 273)
155. I Know Not Why Diac nga ammo ti gapuna Ti Dios impalti'ngna Ti parabur ken ayatna; Biagco, sinubbotna: Ngem am-ammoc daydiay pinatic, Ket patiec unay inna aywanan Ti amin nga intalecco Ingganat panungpalan. Diac nga ammo no casano Iti sasaona Naaddaanac pammati- Pusoc napagtalna: Diac nga ammo no casano Ti Espirituna Pinarsuana ditoy pusoc Pammati Kencuana: Diac nga ammo no caano Ti isusublina Wenno ti isasabatco Iti iyaayna: tune→ (English 271)
156. The Next Step Ti masangoanan diac makita, Ti pigsac diac manamnama, Ngem sumaganad nga addangco Italecco laeng kenca. Ti sumaganad nga addangco Saluadam iti panggep ti Dios; Ti namnamac adda la Kenca- Pabilgennac cadi, O Jesus. Incarim umdas a parabur Tapno suot pagballigian; Umno a dalan insaganam Tapno ti silo malissian. Liplipaten, pannacapaay Ken panaginbubucodan; Sikikita iti sangoanan, Surotec lat' pagayatam. No sumaganad nga addangco Ket malingedan ti bagio, Caddua ti Dios, magnaac latta- Palintegennat' addangco. tune→ (English 277)
157. A Life of Overcoming Ti biag ti panangparmec, Biag ti panagdayaw: Ti mapaadda kenca Ita ken inaldaw. Balligi ginatangna 'Diay cruz ti Calvaryo; Nawayawayaanca Babaen ken Cristo. Cayatmo cad nga ammoen Palmeng ti balligi? Palubusam ni Jesus A kenca, agari. Ti nadudog a pusom A kinayawanna, Makipagballiginto 'Ti panagparangna. Nupay sipnget manglacub Iti pagpagnaam, Magun-odmot' balligi No Isut' matmatam. Napasnec a pammati Mamabileg kenca; Iti pannakibacal, Daytoy, pumigpigsa. Bumara ti dangadang Sacbay ti 'yaayna. Dagiti immanamong Macapagtacderda; Gapu ta inawatda Ti Dios iti biagda Magun-oddat' balligi Nga awan inggana. tune→ (English 294)
158. Strong in the Strength Adda pigsa iti ayat, talec, kinaemma- Uray iti kinacapuy agtuloyac latta. Ni Jesus, Isu ti baggac, mangibagnos caniac, Mangsilnag iti dalan, mangtarabay caniac. Ti naraniag a silawna, mangmangted namnama; Nawadwad nga asina ket mangipakpakita Ti gameng sadi langit cadagiti napudno Nga umag-agawa nga agservi 'ti Apo. Daytoy pigsac ket sagutna- awan ti curangna. Tinapay, danum a nabiag ket macapennecda. It-itedna ti tunggal banag a casapulac; Ti carina ket pudno- mamabacnang caniac. Casano a patgec ti panangawagna caniac? Bayat agdaldalyasat, masapul masuotac Iti bagio ti sulisog ken ti kinatao; "O inca cad agtalna," arasa's ti Apo. tune→ (English 283)
159. Pressing On Umagawaca ken agtuloyca A makicaddua kenni Jesus; Dica maupay wenno mabannog Inggat pannagnam ket maturpos. Inca umagawa; Agbannog ken agcararagca 'Ta puso ken biagmo, Pagtalinaedem Kencuana. Umagawaca ken di agtactac- Kinasipnget agsacsacnapen; Iti sibayna ket natalgedca Uray peggad ket laslasatem. Umagawaca ngad a sumurot Cadagiti addang ti Apo Ken cadagiti addan 'diay langit- Sadiay, nagdanunan ti rag-o. Inca makigayyem kenni Jesus Bayat addaca ditoy daga. Idiay langit, ur-urayennaca; Agnanayon nga agdayawca. tune→ (English 366)
160. May the Lord Depend On You Iti pannakibacaltay Gapu 'ti kinapudno, Matalec nga ad-adipen, Casapulan ti Apo. Mapangnamnamaanca, Mapagtalcanca aya? Mapangnamnamaanca, Mapagtalcanca aya? Bumileg, umingelca Tapno pagtalcannaca. Intay ngarud makibacal Cas soldado ti Apo- Maibusor iti sipnget, Pigsanat' bilegtayo. Ti Dios ket mangnamnama, Mapagtalcanca aya? Kitkitaennatay ti Dios- Daytoy tulong cadatay. No ni Jesus ti pangulo, Macapagballigitay. Dagiti mapagtalcan Ket inna balangatan. tune→ (English 372)
161. Clad in Your Armour Amin a cabal icawesmo Iti pannakidangadangmo; Papigsaennaca ni Cristo, Agballigicanto. Agpuyat ken agcararagca, Agdawat ket agballigica; Ni Cristo ket idalannaca, Salacnibannaca. Agigamca ngad ti saona; Agtulnogca iti bilinna; Agmaingel ken aganusca, Ket agballigica. Ti cabal ngad ti kinalinteg Icawes ket inca bumileg; Ti calasagna mangsalindeg, Agballigicanto. Lintegem ti inca pannagna; Pammatim silalagda coma; Iti ayatna agragsacca, Ket agballigica. tune→ (English 373)
162. Youth Agyamancami Kenca, O Apo, Gapu cadagiti agtutubo A mangay-ayat iti dalanmo; Awis ti lubong, di icancano. Saluadam cad ida, Apo, Babaen 'ti pannacabalinmo Ta iti pagariam ket tumultulongda; Casla bin-i, biagda imulmulada. No agar-ari ti kinatao, Supsupringenna ti kinapudno, Daddadaelennat' pammatida, Apo, salacnibam coma ida. No ti Mannulisog mangallilaw Tapno agsanudda ket mapucaw, Ipaawatmo cad cadacuada Ti panangigaga ti Amada. tune→ (English 323)
163. How Sweet It Is Nagsam-it ti ma'yadayo Manipud basbasoltayo- Sumurot ken Jesus! Nagsam-it ti maluc-atan Iti bucodtay a dalan- Agtalec iti Dios! O, nagsam-it no makita Datay ket napacumbaba, Napnoan paraburna! Nagsam-it no mapaadda Cadatay ti kinaemma- Agbiag a natalna! O, nagsam-it no ti biagtay Iti Dios ket ipaaytay, Ket aramatenna! Nagsam-it no irucmatay Di umno a panunottay Iti imatangna! Nagsam-it no ti cararua Macagun-od ti inana 'Diay taeng ti Ama! Ti ayat a nagdanunan Ket intayto pagragsacan Ingganat inggana. tune→ (English 247)
164. How Sweet the Thought Ni Amac Isut' nagpanggep Iti ragsacco ken liday; Iti pannacasuotco, Paraburna ket umanay. Nagsam-iten a maammoan Biagco inna salacniban! Iti pammati makitac Daydiay natay gapu caniac. Iti ruar adda cabusor, Iti uneg adda danag, Ngem paraburna pagtalcac, Pigsana pangnamnamaac. Aniaman ti masacbayan, Ti asina ti pagtalcac. Iti panagpasaclawco, Ni Cristo maipanayag. Cayatco a masursuro A paglicudan toy biagco Tapno inton ayabannac, Maiyaspingac ken Cristo. tune→ (English 280)
165. Sweet Is the Rest Anian a nagsam-it ti inana Inton pannacapaay mamingga! Ti pagayatam ti nagballigi, Panggepmo caniac, tungpalem cadi. Itdem caniac daytoy nga inana Tapno Kenca, magunodcot' talna. Anian a nagsam-it ti inana No ti kinatao maparucma! Kenni Cristo ti biag mapabaro, Mapasudi, ken macaay-ayo. Anian a nagsam-it ti inana Inton panagbannog ket mamingga! Sicat' maicari iti dayaw- Mangmangted balligi 'ti inaldaw. Anian a nagsam-it ti inana Inton agwayaway toy cararua Tapno makicaddua, Apo, Kenca, Ken 'ti ilim ingganat inggana! tune→ (English 317)
166. Dear Lord, When Dark Apo, no dalanmi masipngetan 'Ti panagcararag, suroannacam Ket ti laeng coma pagayatam Ti matungpal. Apo, no ti basol lumanlanlan, Bumarbara dagiti dangadang, Namnamami a ti pagayatam Ti matungpal. Uray cararuami madagsenan Ken espiritumi mapaldaang, Ti panggepmi ket ti pagayatam Ti matungpal. Ti pammacawanmo masapulmi Iti inaldaw a pannagnami; O Apo, ti pagayatam cadi Ti matungpal. Ti biagmo mamabileg cadacam; Iti caaddam, agballigicam. Agcaricam a ti pagayatam Tungpalenmi. tune→ (English 260)
167. Lord, in My Need Apo, iti casapulac, Tulongannac coma Tapno 'ti daytoy nga aldaw Napudnoac Kenca. Uray pay no ti apagco Ket diac nagayatan, Ammoc, iti pagayatam, Ket diac mapucawan. No Sica, Apo, ti cadduac, Natalingenngenac; Uray bumusor ti amin, Adda ti inanac. No dalanco masipngetan, Apo, kibinennac; Aginggat lumnec ti init Ket salacnibannac. tune→ English 259)
168. Lead Me to the Rock Apo, denggem ti ararawco Kenca- Mariribucan, awan namnamac; Kibinennac coma ket iturongnac Iti Bato a dacdackel ngem siac. "Adda ti namnama, padasem manen"- Daytoy, Apo, pangliwliwam caniac; Nupay naabacac, sitatalecac Iti Bato a dacdackel ngem siac. Kinatangsit, panaginbubucodan Ken kinasukir 'yadayom caniac; Tulongannac cadi tapno sapulec Ti Bato a dacdackel ngad ngem siac. No ti panggepmo ket diac maawatan Ket ladingit ti mangpunno caniac, Sapay coma ngarud a diac agduadua Iti Bato a dacdackel ngem siac. No masulisogac a mangilibac Iti Apo a nangsubbot caniac, Patibkerem cadi daytoy pammatic Iti Bato a dacdackel ngem siac. tune→ (English 288)
169. Lead Me On O Jesus, siraragsacac A paidalan Kenca Iti dalan a nagnaam Nga agturong ken Ama. Idalannac, O Jesus, Iti inca nagnaan Nga agturong iti Dios. Pagay-ayatac la unay Ti sumurot ken Jesus; Pagragsacac a tungpalen Ti pagayatan ti Dios. Diac ammo ti masangoanac; Ngem, awan ti butengco Ta Sica ti mangibagnos Cadagiti addangco. Napateg a panunoten Ni Jesus, idalannac; Ti pusona agpangpanggep Iti pagsayaatac. tune→ (English 78)
170. Lord Jesus, Lead Apo Jesus, idalannac cadi- Kibinennac. Ipaaymo cad ti asim, Apo Ta nalaus ti kinacapuyco. Iti sipnget ilasatmo cadi Toy cararuac: Ket ti kinasukirco iccatem Ditoy puso. Di la ket ta mayaw-awanacto Ket mapucaw. Apo, caniac, pagtalinaedem Ti ayatmo; No aramatem, Apo, toy biagco, Isu-amin, Kenca, ipaayco. Antabayannac cadi, O Apo, 'Ti inaldaw, Apo, itdem cad caniac ti pigsa Nga agtuloy ingganat inggana. tune→ (English 46)
171. I Would Be True Agtalinaedac a sipupudno, Ta sitatalec caniac ti Ama Nga aywanac dagiti gamgamengna- Diac coma a dadaelen ida. Agtalinaedac a sipupudno; Sitatalec caniac ti ilina, Ket tacderac ngarud ti kinapudno Tapno diac coma paayen ida. Agtalinaedac a sipupudno Gapu cadagiti nayaw-awan, Ket no sapulendanto ti Mannubbot Masaracanda coma ti Dalan. Agtalinaedac ngad a napudno 'Ti amin nga intalecna caniac, Ket diac coma a paayen ti Ama Aginggat rupana ket makitac. tune→ (English 342)
172. Christ for Me Nagricuten no ni Cristo Di nagbiag agpaay caniac, Ket babaen iti biagna, Panggep ti Dios, naypanayag. No di a natay ni Cristo, Asi pay daytoy cararuac; Babaen iti darana, Namnama, naiyeg caniac. Diac makapagna a sisiac Iti dana daytoy a biag; Ngem, ni Jesus adda caniac- Isu la ti casapulac. Masansan a maupayac, Ngem ,Isu, ibabaetnac. Iti trono ti parabur, Pammabileg masaracac. Panawacto daytoy lubong Ket ni Cristo subliennacto; No awagannac ni patay, Umanay caniac ni Cristo. tune→ (English 64)
173. Oh, for a Closer Walk Pannakicadduac iti Dios, Nadecdecket coma Tapno inaldaw tungpalec Ti pagayatanna. Ti isusurot iti Dios Mangted wayawaya; Panagpasaclaw Kencuana Ket mangted ti talna. No ayatec ti bucodco, Mapucaw ti biagco; Itdec ti biagco iti Dios Tapno agbunganto. Ti panagtulnog iti Dios, Mamapigsa caniac Tapno daytoy kinataoc Ket mapagballigiac. tune→ (English 266)
174. Gracious Redeemer Mannubbotco a pacaysalacanac, Iti daram lat' pacasubbotan. Ti paraburmo masapulco unay Tapno matungpalcot' pagayatam. Ti kinataoc cayatnac a lapdan, Dagiti basbasol galutandac; Itdem ngarud ti paraburmo caniac Tapno Sica laeng ti pagserviac. No awanca ket natangken toy pusoc- Ayat ken asim ket casapulac; Itdem caniac ti Espiritu Santo Tapno ti bilegna ket maricnac. Tarigagayco mapno ti parabur- Tagicuaem, dalusam toy puso. Iti asim, imbucbucmo ti daram; Nagballigica, cucuanac Apo. Apo, tulongannac cadi a magna- Naan-anay ken awanan tulaw. Iturayam tunggal capanunotac Tapno Sicat' innac idaydayaw. tune→ (English 206)
175. Approved of God Ti paca'y-ayoan ti Dios capatgan- Ania pay cad ti tarigagayan? Daytoy comat' mangtignay cadatay Nga idaton Kencuana ti biagtay. Naca'y-ayoan ti Dios ti Anacna- Isu canayon a nagagawa; Tinurposna ti panagpagpagna- Nagungar ket agar-ari ita. Panggepco ti ma'yasping Kencuana- Uray agibtorac a cadduana- Ken cas cadagidi napupudno A nagpaituray iti Apo. Ti paca'y-ayoan ti Dios bendicion- Dayaw ti tao ket di manayon. Pagturayam cad toy pusoc, O Dios, Tapno napudnoac cas ken Jesus. tune→ (English 299)
176. Our Blest Redeemer Ni Jesus a Mannubbottay, Imbatiannatayo- Mangliwliwa, Mangidalan, Mangisuro. O napudno ken nasam-it, Pannakicadduana- Iti nalucneng a puso, Aginana. Ti timecna ti mangiccat Ti panagdanagtay, Di umno a panunottay, Ken amactay. Cucuana amin dagitoy: Ti talunggadingtay, Panunottay a nasantoan, Balligitay. Caasiannacami cadi, Espiritu Santo, Ket aramidennacami A taengmo. tune→ (English 208)
177. How Blessed are the Undefiled Nagasat ti awan tulawna; Uray dakes aglicmotna Ket magmagna iti Dalan A kibkibinen ti Ama. Na'yasidegda iti Dios Gapu 'ti dara ni Jesus. Nagasat ti awan tulawna A ti Dios la ti pigsana; Mangay-ayat iti Dalan, Naimpusoan a magmagna. Nagasat ti awan tulawna; Iti basol di pa'yayos Agsipud ta kumitkita Ken sumursurot ken Jesus. Nagasat ti awan tulawna Nga agdaydayaw Kencuana; Parabur ken Kinapudno- Dagitoy ti pagrag-oanna. tune→ (English 356)
178. I Need the Mind of Christ Masapulco unay Ti nakem ni Cristo Tapno dagiti bilinna Ket maipategco. Idalannac cadi, Espiritu Santo Tapno ma'yaspingac coma Kenni Jesu-Cristo. Masapulco unay Ti nakem ni Cristo Tapno pagayatan ti Dios, Ita matungpalco. Ti nakem ni Cristo, Masapulco unay Tapno iti paraburna, Ket innac rumang-ay. Masapulco unay Ti nakem ni Cristo Tapno mapnoac ti ayat Ken ti kinasanto. tune→ (English 390)
179. My Refuge and Hope Ti namnamac adda ken Jesus, Isu laeng ti liwliwac; Nupay narigat ti pagnaac, Ammoc nga antabayannac. Uray basol licmutennac, Pusoc sitatalged latta, Ta ni Jesus la ti camangco; Namnamac, adda Kencuana. Salacnibannac ti imana Ta ti cabusor napigsa; Agtalecac iti naganna- Panagballigi itdenna. Dinto sumina ti asina Cadagiti umilina; Ti kinacapsutda ammona Ket pammapigsa itdenna. Dagiti napapacumbaba Ken dagiti naeemma Ti pagtaengan ngad ni Jesus; Ket, isuda ti ragsacna. tune→ (English 295)
180. O God I Thank Thee O Dios, agyamanac Kenca Gapu 'ti dalanmo Ken 'ti silaw a nanglawag 'Ti nasipngetan a biagco; Pusoc si'anamong Kenca a canayon. Toy pusoc ket siyayaman, Sidadayaw Kenca Gapu 'ti pammendicionmo Ken inca panagagawa A mangipaawat Iti saom caniac. Ammoc a managbasolac- Umar-ararawac A tulongannac cad, O Dios, A ti basol pagballigiac Tapno toy cararua Ket agwaya-waya. Ti akikid a dalanmo Ket innac pagnaan Tapno makitada caniac Ti rag-o a nagdanunan, Ken pudno a talna A naggapu Kenca. tune→ (English 237)
181. O God of Bethel O Dios a managsagana Iti masapulmi- Iti panagpagpagnami, Idalannacami. Dagiti carcararagmi, Ipangagmo cadi. O Dios dagiti ammami Kibinennacami. Iti naricut a biagmi, Badangannacami; Taraonannacam, O Dios, Cawesannacami. Iti panagpagpagnami, Saluadannacami Agingganat madanonmi Balaymo, Amami. tune→ (English 12)
182. I am Satisfied Indeed Nagnaac idi 'ti sipnget, Ni Jesus diac am-ammo; Ngem, dimteng ti Evangelio A caniac, namagrag-o. Ken Jesus mapnecac- Mapnecac ngad Kencuana; Canayon, paidalanac Iti Espirituna. Ni Jesu-Cristo ti aric Iti awan inggana; Isu ti dalan ken biagco Ket dicamto agsina. Mapnecac unay ken Jesus; Winayawayaannac; Ket sumurotac Kencuana A natay gapu caniac. tune→ (English 368)
183. Loose Not Thine Hold Cumpetca a naimbag ken Jesus, O cararua; Nacaam-amac unay ti dalan- Asideg ni Jesus, cumitaca. Ti rabii ket lumabas sacbay ti agsapa. Isu matmatam ta ti pagbutngam ket ammona. Ti panagbannawag ket dumtengto- aganusca. No dimo mailasin ti peggad, agtalnaca. Ammo unay ti Apo ti dalan, agtalecca; Uray pay no namnamam mapucaw, Cumpetca ngarud latta Kencuana. Agturedca, ta napateg unay ti gongona; Ababa laeng dagiti biagtay- Cumpetca a naimbag Kencuana. No dayta ngad biagmo ket naurnos, O cumpetca; Iti lawag wenno iti sipnget, Masapultayo ti paraburna. tune→ (English 338)
184. Jesus, The Very Thought of Thee Jesus, no panunotenca Pusoc napnoan ragsac; Ngem, ad-adda ti ragsacco No rupam makitac. Awanen ti masaracan, Canta wenno sao, Nga ad-adda ti sam-itna Ngem iti naganmo. Cadagiti naeemma Ken napacumbaba, Sica la ti liwliwada, Ken ti namnamada. Ayatmo a naindaclan, Saan a mayebcas, Ngem daytoy nalawag unay Iti nacapadas. Jesus, Sica ti rag-omi- Awanen sabali; Iti ingganat inggana, Sica ti dayagmi. tune→ (English 13)
185. In Jesus Hands No toy pusoc madagsenan Ken diac a maawatan, Itaclinco kenni Jesus Ti diac a mabaelan. Itaclinco kenni Jesus Ti diac a mabaelan, Yantangay ammoc la unay Nga inna maawatan. Saludsod dagiti tao, "Ania ti kinalinteg?"- Ti sao ken biag ni Jesus Ti sungbat a natalged. Matmatmatac a canayon Ni Jesus a napudno; Banbanag daytoy a lubong, Amin, ket panawacto. Isu ket makitadanto, Sibibiag, agar-ari; Ket agrucnoyto Kencuana Isu-amin nga ili. tune→ (English 287)
186. I've Vowed to be True Nagcariac ken Mannubbotco Nga Isu la ti pagserviac; Napudno ti panggep toy pusoc Aniaman ti mapasamac. Naisaocon ti irurucmac, Nakitulagac Kencuana; Paglicudac dagiti ragsac, Daytoy biagco ket cucuana. Nagcariac ken Mannubbotco Nga Isu la ti surotec; Patgec la unay ti ayatna Uray biagco pay ti itdec. Nagcariac ken Mannubbotco, Isu piliec a gayyemco; Inton awagannac ni patay, Ken Jesus cumuyogacto. Diacto agbaliw iti caric Uray pay agsagabaac; Ti matay a caddua ni Jesus, Naim-imbag ngem ragragsac. tune→ (English 352)
187. Saviour, Keep Me True O Manangisalacanco, Itdem cad ti tulongmo Tapno inaldaw magnaac, Matalec ken napudno. Pagtalinaedennac A mapagtalcan Kenca; Ti pagayatam, Apo, Matungpal caniac coma. Maparmecco ti cabusor Iti caaddam caniac; Mapagballigiac ti dakes No la ket pabilgennac. Iti panawen ti suot, O Apo, saluadannac; Ti nasam-it nga inana Itdem iti cararuac. Buyogam cadi ti pigsam Daytoy tarigagayco- Inaldaw makidangadang Inggat calat, magtengco. tune→ (English 336)
188. Can Ye Not Watch? Di mabayag ti intay panagpuyat Caddua ni Jesus iti dalanna Tapno iti biag nga awan inggana Makipagaritayto Kencuana. Gapuna, agtured ken agpuyattay Ket pabilgentay ti panggeptayo Ta sasaoen ti Manangisalacan, "Caniac ket makipagpuyatcayo." Di mabayag nga agsagabatayo Cadagiti umsi, tooc, rigat; Mabiit nga aglasattay ti bagio- Calpasanna, adda ti balangat. Di mabayag a sangoentay ti suot- Calpasanna, adda ti inana; Di mabayag bucod paglicudantay- Calpasanna, biag awan inggana. tune→ (English 395)
189. A Little While Di mabayag nga ibturen Ti panagbaclaytay ti cruz, Ken panangsango 'ti umsi A mairanud ken Jesus. Ti tiempo ilalaentay Agpuyat, agcararagtay; Bayat adda ti gundaway, Ken Jesus ket agservitay. Di mabayag a sarangten Dagiti cabusortayo- Ti Dios ti adda cadatay, Balligi malac-amtayo. Di mabayag a tarayen Ti lumba a rinugiantay Inggat macaturpostayo, Ket gongona magun-odtay. Di mabayag nga aywanan Ti pammatitay Kencuana. Iwarnactay ti saona; Madaydayaw ti naganna. tune→ (English 396)
190. Patiently Continue Siaanustayo nga agtuloy, coma, Makicuyog ken Jesus iti dalanna. Cadagiti suot, saoenna cadatay, "Dicay agdanag, talna cadacay." "Dicayto baybay-an," anian a liwliwa Ti aggapgapu cadagiti bibigna, "Aywanancayonto; dicayto panawan Iti aniaman a capadasan." Awan ti naemma, naanus, napudno A cas ken Jesus a sursurotentayo- Iturongnatayo ket tawidentayto Ti dayag ken ti gameng a pudno. Siaanustayo nga agtuloy, coma, A makidangadang a cacuycuyogna; Ket ibilangnatay iti pinilina- Mapagtalcan ingganat inggana. tune→ (English 262)
191. Close To Thee Jesus, Sicat' cangronaan, Capatgan iti biagco; Bayat 'ti panagpagpagnac, Gayyemca a napudno. Asideg ngad Kenca, Asideg ngad Kenca- Iti amin a pannagnac, Makicuyogac Kenca. Saanco nga icararag Nalag-an a panagbiag, No di ti caaddam caniac Iti panagsagabac. Asideg ngad Kenca, Asideg ngad Kenca- Siraragsac, agbannogac No la ket cacuyogca. Inton ni patay ket sangoec, O Apo, cadduaannac; Ti ruangan ti pagtaengam Ilucatmo cad caniac. Asideg ngad Kenca, Asideg ngad Kenca- Iti biag nga agnanayon, Makicadduaac Kenca. tune→ (English 303)
192. Baro nga Jerusalem O iti Baro nga Jerusalem, Adda trono a nadayag; Ket cadacuada nga agballigi Mayted ti balangat ti biag. "Agingga iti 'yaayco, Agcararag, agpuyatca; Ti sinamar ti agsapa, Rumanraniag, agregtaca." "Aywanam ngarud daytoy naganco Ta ngannganin ti 'yaayco; Ti gongona nga agpaay kenca, Di mabayag, itedconto." Sacsiam ti pammanecnec ni Cristo Aginggat panagbannawag, Nga Isu immay idi ket natay, Ngem nagungar ket sibibiag. "Iti mabiit ket umayacto." Petpetam a nasayaat Ti namnamam nga adda ken Cristo- Ti napateg a balangat.
193. Songs of Zion O cantaem cadi caniac Ti canta a nadiosan, Bay-an laeng iti lubong Ti canta a nataoan; Ngem dagiti annac ti Dios, Nagsam-it ti cantada- Macatignay iti puso Nga agdayaw Kencuana. O iti panagbannawag Cantaem, coma, caniac Ti dackel nga asi ti Dios A baro tunggal bigat; No dumteng ti agmatuon Ket puso madagsenan, Cantaannac, iturongnac Iti pagcararagan. O cantaam toy cararuac No ti rabii dumteng; Oras ti ipupusayco Ket umas-asidegen; Amangan no agbutengac, Inca cad ipangngeg pay Caniac, dagiti cancanta- Macaliwliwa unay. Ti canta ti panagungar Cantaem caniac coma; Inton agsubli ti Apo Ti liday, pucawenna. Dinto mabilang a timec, 'Diay pagtaengan ti Dios, Adda baro a cantada: Canta ti Anac ti Dios. tune→ (English 245)
194. Till Breaking of the Day Parabur itedmo Iti ilim, Apo; Sititibkerdanto Inggat agbannawag. O Apo, pabilgem Ti tunggal adipen, Carnerom sapulen Inggat agbannawag. O agcaycaysacam, Agkikinnibincam, Ken mapagtalcancam Inggat agbannawag. Masapulmi unay Tulongmo a naruay Bayat agur-uray 'Ti panagbannawag. tune→ (English 370)
195. Baptized in Jesus Name Sipapacumbaba, Itan, sumurotac Ket iti nagan ni Jesus, Mabautisaranac. 'Ti ipapatayna, Maicanunongac Ket iti nagan ni Jesus, Mabautisaranac. 'Ti panagungarna Ket mairanudac Ket iti nagan ni Jesus, Mabautisaranac. Ti Dios ti dayawec; Isu ti pagserviac Ket iti nagan ni Jesus, Mabautisaranac. tune→ (English 267)
196. Rejoicing in the Lord Agragrag-otayo Kenni Jesu-Cristo- Ay-ayatentay ti Apo Bilinna ken sao. Mabautisarantay Kenni Jesu-Cristo, Ita iwaragawagtay A cucuanatayo. Idi nangngegantay Ti timec ti Apo, Kencuana intay incari A sumurottayo. Mabautisarantay Kenni Jesu-Cristo, Isu ti kinalintegtay Nga itantandudo. Babaen 'ti ayat, Kibkibinennatay; Paidaldalan Kencuana Lubong baybay-antay. Mabautisarantay Kenni Jesu-Cristo, Isu ti dalan ken ti biag, Ken ti kinapudno. tune→ (English 268)
197. Thou Art Worthy O Jesu-Cristo nga Ari, Sica ti maicari Nga incam pangidatonan Ti casayaatanmi. No ti rigat ket lasaten, Innacam cad tulongan Tapno incami icanta Pagdayaw a nasantoan. Sinubbotnacami Babaen 'ti daram Idiay cruz ti Calvaryo Tapno matagicuam. Cordero a napapatay Sica ti maicari Nga agtaeng ken agari Cadagiti bibiagmi. Ayat ken panagyamanmi Kenca ket idatonmi; Agnanayon maycarica Iti panagdayawmi. tune→ (English 385)
198. Wash Me from Sin O Cordero ti Dios, Ugasannac; Babaen 'ti daram, Dalusannac. Amin a basolco Ket punasem coma Tapno mayaspingac, Apo, Kenca. O Cordero ti Dios, Ugasannac; Ti tarigagayco Dumalusac. Ket ipalubosmo, Daram a naybucboc, Daytoy ti mangdalus Ditoy pusoc. O Cordero ti Dios, Ugasannac; Sica ti pagtalcac, Dalusannac. Ket inaldaw, Apo Daytoy pusoc ken biag Ipaayco Kenca- Dalusannac. tune→ (English 17)
199. From Every Stain Iti basol, Apo, Ket dinalusannac- Daytoy ti sagut a pudno Nga incarim caniac. Daan a panagbiag, Paglicudac, Apo; Iti cruz ket itaclinco Ti amin a biagco. Dagiti basolco Diac ilinged Kenca; Kinatangsitco guraec- Napudnoac coma. Uray no castoyac, Apo, awatennac Ta ti tartarigagayac Waya-waya ken biag. Tulongannac, Apo Tapno magun-odco Ti kinabacnang a pudno Nga isagsagutmo. Ti pannacabalin Ken ti paraburmo Ket umanay a saluadco 'Ti tunggal canito. tune→ (English 24)
200. The Way to Calvary Dalan ti Calvaryo, Nagnaan ni Jesus; Ti biagna ket indatonna- Ti Cordero ti Dios. Yamanenmi unay Ti biag nga intedna, Ken napateg a darana Nga imparucpocna. Ti basol ti lubong, Amin binaclayna; Gatad ti pannacasubbot Ket binayadanna. Inugasannacam Gapu 'ti darana. Panagayatmi ken Jesus, Rumayray pay coma. tune→ (English 389)
201. Calvary Aguurnongcami, Apo, Gapu iti naganmo; Lagipenmi ti tuocmo Iti cruz 'diay Calvaryo. Lagipenmi, Apo, Datonmo 'diay Calvaryo; Ti tinapay ken ti copa, Bagim ken daram ida. Nagtuoc ken nagcararag, Ket nagling-et ti dara Ni Jesus 'diay Getsemani- Datayo ti gapuna. Nanipud 'diay Jerusalem, Impanda 'diay Calvaryo; Ni patay ket linac-amna, Ket naluc-atantayo. Kenni Jesus a nagayat Ken nangdalus cadatay, Panagyaman, panagdayaw: Dagitoy idatontay. tune→ (English 391)
202. Search Me, O God Sukimatennac cad, O Dios, Suotem daytoy biag; Pudno a casasaadco, Ipakitam caniac. Sukimatem ti panunot Ken panggep toy puso; Iccatem ti macatulaw, O Dios, iti biagco. Ti caunggan daytoy biagco, Sukimatem, Ama, Agingganat masursuroc, Umararaw Kenca. Ita ta nagpasaclawac, Innac masursuro Ayatmo a di mayebcas Nga adda ken Cristo. tune→ (English 379)
203. When I Survey No matmatmatac daydi cruz A nagtuocan ni Jesus, Makitac ti kinanomo Ti panagservic ken biagco. Awan maipannackelco Malacsid 'ti cruz ni Cristo; Amin a kinaubbawco Ket paglicudac, O Apo. Tuoc ti impalac-amda Siit ti imbalangatda- Makitac ngad ti ayatna Iti panagsagabana. Uray cucuac daytoy lubong, Di umanay nga idaton; Ti umno nga idatonco Ket sibubukel a biagco. tune→ (English 6)
204. Search Me, O Lord Sukimatem cad toy pusoc, Apo, Lawagam ti caunggan ti biagco; Dalusannac ket maluc-atanac Tapno Kenca macapagserviac. Sukimatem cad toy pusoc, Apo, Usigem no cucuanac a pudno; Sica la ti tibker ti namnamac Ket ti pammatic Kenca sibibiag. Sukimatem cad, Apo, toy pusoc, Guguram casla iti balitoc; Dalusam cadi daytoy nakemco Manipud nalmeng a basbasolco. Sukimatem cad toy pusoc, Apo, Ket kibinennac iti dalanmo; Agtulnogac ngad iti timecmo Inggat madanonco ti taengmo. tune→ (English 380)
205. Not Redeemed With Gold Di babaen 'ti balitoc Sinubbotnac ni Jesus Ngem babaen 'ti darana Nga imbucbucna 'diay cruz. Ni Jesus ti nangsubbot, Nangisalacan caniac; Ayatna a di matucod Idiay cruz ket naypanayag. Dinac sinubbot nga agbiag 'Ti kinabarengbareng; Ti pigsa ken gundawayco Ket innac ilalaen. Dinac sinubbot nga agbiag Cadagiti ragragsac; Ababa laeng ti biagco, Kencuana, agserviac. O, nagdackelen nga asi! Ni Jesus, sinubbotnac. Nasantoan nga Anac ti Dios, Naydaton gapu caniac. tune→ (English 19)
206. Cleansing for Me Dios, iti dara ni Jesu-Cristo, Dinalusam daytoy biagco; Uray nagdakes idi ti biagco, Nagadu ti pannacaabacco Pagtalcac latta ti carim, Apo- Dinalusam daytoy biagco. Cadagiti amin a basolco, Dalusam cad toy nakemco. Manipud amin a panagamac, Dalusam toy panunotco. Iti buteng iti panagsao, Dalusam cad daytoy biagco. Manipud amin a panagduaduac, Dalusam cad daytoy puso; Jesus, uray diac pay maawatan Ket cas ubing innac paidalan; Ti paraburmo innac pagtalcan- Dinalusam daytoy biagco. Iti buteng cadagiti tao, Dalusam cad daytoy biagco; Iti ayatmo papigsaennac Tapno maypanayag a cucuanac- Pinacawannac, daytoy ti cantac: Dinalusam daytoy biagco. tune→ (English 384)
207. There Is No Gain Awan ngarud ti magongona Malacsid, mapucawanca; Ti bin-i tapno agbunga, Masapul matay umuna. Ipalubosmo cad aya A ti biagmo di agbunga? Ti agayat iti bucodna Ken mangikedked 'ti biagna Cadagiti carcararua, Dackel unay ti pucawna. Maituredmo cad aya Nga awanandat' namnama? No ti anien ket matmatmatam, Dagus, daytoy, maawatam: Ti bin-i a naimula, Natay, nagtubo, nagbunga A cas ti biag a naumsi, Nagcararag, nagballigi. tune→ (English 404)
208. My Need Dios, ti panangsalacnibmo Ti masapul daytoy biagco; Kenca ket adda ti talna, Pannacapnec, ken inana. Masapulco ti siribmo Casta met ti paraburmo Iti pannakibacalco Ken panagbaclay awitco. O masapulco ni Cristo; Pagtalnaenna toy puso; Lapdanna ti aramidco A, Kenca, di macay'ayo. Pammacawan masapulco Cadagiti basbasolco; Ti darana ti namnamac- Mangdalus 'ti pusoc ken biag. Napanglawac ngem mapnecac Ta punnoennat' pagcurangac; Siwawadwad nga itedna, Nabacnang a paraburna. tune→ (English 204)
209. Go Labour On Agtuloytay a mangtungpal Iti pagayatan ti Dios; Magnatay a siraragsac Iti nagnaan ni Jesus. Agtuloytay nga agservi Kenni Jesus nga Apotay Uray mapucawantayo; Ti Dios gongonaannatay. Adu dagiti matmatay Nga awanan ti namnama; Ti silaw parayrayentay Tapno lawag, makitada. Ditay coma nga agcapuy- Agpuyat, agcararagtay. Dagiti agalla-alla, Iti Dios, ket iturongtay. tune→ (English 330)
210. The Call to Labour Ti awagmo a nangngegco 'di damo, Jesus, ipangngegmo manen caniac; Ti awag tapno amin ket panawac- O ibagam manen, "Surotennac." Ipamatmatmo caniac ti paganian Iti asideg wenno adayo Tapno agmulaac wenno agani Nga agpaay laeng Kenca, Apo. Jesus, tulongannac tapno makitac Ti tattao a nawarawara Cas carcarnero nga awan pastorda- Natayca ngad gapu cadacuada. Iti asim, tignayem cad toy pusoc Nga agayat cas panagayatmo. Nabara a panggepco, parayrayem; Ti napucaw, Kenca, iturongco. Di coma lumamiis ti ayatco No di ket tumibker ken bumara. Masaracannac nga agbanbannog pay, Intono aldaw nga agsublica. tune→ (English 405)
211. Impelled by Love Ti awag ti Dios nangngegac; Diac ammo ti masacbayac Nupay casta ti sungbatco, "O ibaonnac cad, Apo." Ginuyuguynac ti ayat A mapan manen ,O Apo, Ta narayray iti pusoc Ti ayat iti naganmo. Mangmangngegco ti araraw Ti carnero a napucaw- Daytoy manen ti ibagac: "O adtoyac, ibaonnac." Dagiti agcasapulan Diac ida a paglicudan; Ti canayon a sungbatco, "Adtoyac ngarud, O Apo." Awitec ngad ti naganna, Cas sungbat iti ayatna; Ni Jesus innac matmatan- Naan-anay nga ulidan. tune→ (English 403)
212. Abide With Me Apo Jesus, cadduaannac cadi Ta sumipsipngeten ti aldawco; No mapaay ken agladingitac- Cadduaannac a canayon Apo. Di mabayag ket mapucaw ti biag, Dagiti ragragsacna ken dayag- Sica laeng ti mataginayon; Apo, canayon a cadduaannac. Apo, paraburmo masapulco Tapno ti suot mapagballigiac; Sica laeng ti pangnamnamaac; Apo, canayon a cadduaannac. No cadduaca awan ti pagbutngac, Pagdanagan, ken pagladingitac; Agballigiac uray ken patay No la ket Sica, Apo, ti cadduac. tune→ (English 170)
213. Alone With God No ti suot umapay caniac, Ken narigat ti dalanac, Babaen 'ti panagcararag, Iti Dios, agmaymaysaac. Agmaymaysa a caddua ti Dios- Nagsam-iten nga inana; Ayat ken pannakicadcaddua Ket masaracan Kencuana. Uray adda pacarigatan, Nasipnget ti capadasan, Pagayatanna maawatac Iti caaddana caniac. Pigsa masaracac Kencuana Bayat ti innac pannagna; Makitac ti kinaimnasna Iti caaddac Kencuana. Inton ni patay dumteng caniac Ket iti Dios agawidac, Nasged a tartarigagayac, Kencuana, makicadduaac. tune→ (English 409)
214. In Times of Deepest Darkness Iti tiempo ti sipnget, Ti rigat, ken liday, Ti Dios umas-asideg; Liwliwaennatay. Babaen 'ti asina, Palintegennatay- Pannakicadcadduana Ket sumamsam-it pay. Saantay nga agbuteng Iti masacbayan; Ti ayat ti nagpanggep Tunggal capadasan. Ita ket naparmeken Buteng ken ni patay; Babaen 'ti pammati, Langit makitatay. Cararua, agtuloyca Langit ket ragpatem; Aramid ti Dios kenca Ket inna turposen. Ti ayat ti mangmangted Ti balligi kenca; Magun-odmo ken Cristo Biag awan inggana. tune→ (English 292)
215. Only Remembered Ti bituen agpucaw iti agsapa, No ti init lumgac iti daya; Castoy ti ilalabas ti biagtayo- Aramidtay la ti malagipto. Malaglagipto, malaglagipto Dagiti la inaramidtayo; Ditoy daga, manungpal ti biagtayo- Aramidtay la ti malagipto. Inton lumabas dagiti nagmula, Dagiti agapit sumucatda Ta masapul ngad nga aginanada- Malagipto ti inaramidda. Ti la kinapudno nga insaotay Ken ti la bin-i nga immulatay, Ti bunga dagitoy malaglagipto Uray datay ket malipatanto. Urnongento ni Jesus ti cucuana, Ket ti balangat ket awatenda; Dagiti napudno nga adalanna Malagipto ti inaramidda. tune→ (English 397)
216. Called Home To Rest Naayabanen tapno aginana- Daytoy ti pagayatan ti Ama; Idiay langit ket natalged, natalna, Awan ti ladingit wenno lulua. Agur-uray ti naruay a supapac Ken ti nailangitan a ragsac Iti makipagtawid kenni Cristo A limmasat cadagiti rigat. Naayabanen tapno aginana Ket ken Jesus makirupan-rupa; Sadiay ni patay ket di agballigi, Dagiti anghel agcancantada. Ti timecmo mangliwliwa cadacam, O Dios, Sica laeng ti rag-omi; No puspusomi napno ti leddaang, Ti caaddam ngad ti maricnami. tune→ (English 410)
217. Nearer, Still Nearer Iyasidegnac, Apo, Kenca- As-asideg iti pusom coma; Isadagnac cad Kenca, Apo, Salucobannac iti ayatmo, Salucobannac iti ayatmo. Iyasidegnac Kenca, Apo, Uray awan ti maidatonco No di managbasol a puso; Ugasannac iti daram, Apo, Ugasannac iti daram, Apo. O Dios, Kenca iyasidegnac, Dakes a dalanco paglicudac, Ti kinatangsit ken basolco; Itedmo caniac ni Jesu-Cristo, Itedmo caniac ni Jesu-Cristo. Iyasidegnac Kenca, Apo, Bayat caadda pay daytoy biagco; No dumteng ti ipapatayco, As-asidegac Kenca, O Apo, Agnanayonac iti sidongmo. tune→ (English 125)
218. When Life Is Ended Intono dumteng ti ipupusay, Diacto masapul ti agbuteng; No ni Jesus ngad ti saranayco Pannagnac ket natalingenngen. Uray nasipnget ti aglawlawco, Isu ti silaw a naraniag A mangsilsilnag iti dalanco Inggat maturpos ti pannagnac. Ni Jesus ti Manangidalanco, Pinarmecna ngarud ni patay; Isu ti Manangisalacanco; Basbasolco inna binaclay. Iti nadayag a panagungar, Bumangonacto a cadduana; Isu dayawec a naimpusoan- Cararuac ket linuc-atanna. tune→ (English 412)